پێشمه‌رگێ رۆژئاڤا دێ ڤه‌گه‌ڕیت - وارمیدیا\nزه‌ریف: پۆمپێیۆ ده‌ڤه‌رێ به‌ر ب شه‌ری دبه‌ت\nسەرۆکێ بەرێ یێ تونسێ وەغەر کر\nڕوونشتنا جڤاتا ئاسایشێ یا ده‌رباره‌ی ئدلبێ ده‌ستپێ کر\nپێشمه‌رگێ رۆژئاڤا دێ ڤه‌گه‌ڕیت\nمێژوویا به‌لاڤكرنێ: 2015/09/17 - 11:02 ص\nپارتا دیموكراتا كوردستانا سووریا راگه‌هاند، زێده‌تر ژ 6 هزار كه‌س د هێزێن پێشمه‌رگێ رۆژئاڤا دا ل هه‌رێما كوردستانێ راهێنانێن سه‌ربازى بداوى ئیناینه و دێ ڤه‌گه‌ڕنه رۆژئاڤا كوردستانێ.\nپه‌یڤدارێ پارتا دیموكراتا كوردستانا سووریا، نه‌شئه‌ت زازا راگه‌هاند، چۆنا وى پێشمه‌رگه‌ى بۆ رۆژئاڤا گرنگه و بتنێ وان ل هه‌رێمێ په‌روه‌رده‌یا سه‌ربازى وه‌رگرتییه و ئه‌و پێشمه‌رگه كو هه‌ژمارا وان 11 فه‌وجن ژ شه‌ش هزار كچ و كوران پێكهاتینه و تایبه‌تن ب رۆژئاڤا و جڤاتا نشتیمانییا كوردى ڤه.\nده‌رباره‌ى ره‌وشا رۆژئاڤا ژى دیاركر، نها رۆژئاڤا پێدڤى ب وى پێشمه‌رگه‌ى و هێزێن هه‌ڤپه‌یمان هه‌یه داکو ب پارێزن.\nهه‌روه‌سا زازا گۆتژى، ل ده‌ما چۆنا وان دێ ژووره‌كا ئۆپه‌راسیۆنان هێته‌پێكئینان و دێ دگه‌ل هێزێن هه‌ڤپه‌یمان پشكدار بن و دێ بۆ جهێن پێدڤى هێنه ره‌وانه‌كرن.\nئاشكراكر، تا نها په‌یه‌ده ب ته‌مامى رازى نه‌بوویه لێ وان ژى پێدڤى ب پێشمه‌رگێ رۆژئاڤا و هێزێن هه‌ڤپه‌یمان هه‌یه و بتنێ نها رێككه‌ڤتن هاتییه‌كرن و په‌یه‌ده ب دلخۆشى ئه‌رێ ناكه‌ت، هه‌ڤپه‌یمان ژى ڤێ ب كاره‌كێ باش نزانن.\nدوهى هه‌ر ئێك ژ سه‌رۆكێ هه‌رێما كوردستانێ، مه‌سعوود بارزانى و هه‌ڤسه‌رۆكێ پارتا ئێكه‌تییا دیموكرات، په‌یه‌دێ سالح موسلم و نوونه‌رێ حكومه‌تا ئه‌مریكا ل هه‌ولێرێ كۆمبوون و ره‌وشا مه‌یدانى یا به‌ره‌یێن رووبرووبونا داعشێ گوتوبێژكرن.\n2019/09/19 - 6:09 م\n2019/09/19 - 2:30 م


◄ نتیجه: Found 46, page 1 of 5 Items per page: 🗐 1 🗐 5 🗐 10 🗐 25 🗐 50 🗐 100\n📖 ئايا نيشتەجييەيل مەنەلی کوردن!؟ تحقیقات مختصر\n📅 زمان اضافه کردن Nov 28 2019 11:45PM\n👁 این آیتم 546 بار مشاهده شده است\nم لەی وتارە ئەرا جوواودانێگ وە ئەی بەشە لە نويسەرە [ بیشتر... 👁] ✖ ✖ 1 1 ✔ 99% ✍ ج.ع.ئـ. 28-11-2019 23:45:57\n📖 ئنگليز و هەوڵ لاوردن شێخ مەحمود تحقیقات مختصر\n📅 زمان اضافه کردن Apr 4 2017 10:20PM\n👁 این آیتم 7,059 بار مشاهده شده است\nلە ساڵ 1920 ک بریتانیا زاڵ بویە بان میزۆپۆتامیا، ب [ بیشتر... 👁] ✖ ✖ 0 0 ✔ 78% ✍ م.ب. 4-4-2017 22:20:16\n📖 ئیسفایگ خێرا وە ئەدەبیات کوردی لە دوای ئسڵاما تحقیقات مختصر\n📅 زمان اضافه کردن Jan 22 2017 1:14PM\n👁 این آیتم 3,460 بار مشاهده شده است\nئیسفایگ خێرا وە ئەدەبیات کوردی لە دوای ئسڵاما (لێک [ بیشتر... 👁] ✖ ✖ ✖ 0 0 ✔ 70% ✍ م.ب. 22-1-2017 13:14:25\n🏆 ئەڵەش مەڵەش بازی های سنتی کردی\n📅 زمان اضافه کردن Jan 22 2017 1:59PM\n👁 این آیتم 6,828 بار مشاهده شده است\nکووکردنەوە : شارام ئەکبەری هسارە - بازی کوردی بەش [ بیشتر... 👁] ✖ ✖ 0 0 ✔ 60% ✍ م.ب. 22-1-2017 13:59:40\n📖 الفبا لکی تحقیقات مختصر\n👫 نام ویرایشگر حسێن نیازی\n📅 زمان اضافه کردن Feb 5 2016 8:34AM\n👁 این آیتم 1,367 بار مشاهده شده است\nأڵفبائ لەکی إستاندارد [ بیشتر... 👁] ✖ ✖ ✖ 1 0 ✔ 62% ✍ ح.ن. 5-2-2016 8:34:28\n📖 پيشەی هەلاجی لەلای فەيليەيل تحقیقات مختصر\n📅 زمان اضافه کردن Nov 29 2019 10:12AM\n👁 این آیتم 959 بار مشاهده شده است\nهەلاجی پيشەيگە لە پيشەيل باو ک لەزوورم شارەيل عراق [ بیشتر... 👁] ✖ ✖ 0 1 ✔ 93% ✍ ج.ع.ئـ. 29-11-2019 10:12:58\n📕 تەگرەژیلە کتابخانه\n📅 زمان اضافه کردن Jan 25 2017 8:22AM\n👁 این آیتم 6,606 بار مشاهده شده است\nمجموعە شعری کردی سەید وەعید مێرەبەێگی [ بیشتر... 👁] 📕 ✖ 0 0 ✔ 98% ✍ م.ب. 25-1-2017 8:22:12\n🏆 چۆزان بازی های سنتی کردی\n📅 زمان اضافه کردن Jan 22 2017 2:11PM\n👁 این آیتم 15,271 بار مشاهده شده است\nکووکردنەوەێ : شارام ئەکبەری هسارە - بازی کوردی بە [ بیشتر... 👁] ✖ ✖ 0 0 ✔ 60% ✍ م.ب. 22-1-2017 14:11:44\n📕 چەمێ ئەژ چریکەێ بەرد کتابخانه\n📅 زمان اضافه کردن Jan 3 2019 11:45AM\n👁 این آیتم 2,724 بار مشاهده شده است\nرێوار ئاودانان [ بیشتر... 👁] 📕 ✖ 0 0 ✔ 99% ✍ هـ.ب. 3-1-2019 11:45:44\n📖 حاجی ئەحمەد بەگ دامەزرنەر حسەينيەی (ئەحمەدی) تحقیقات مختصر\n📅 زمان اضافه کردن Jan 20 2017 9:48PM\n👁 این آیتم 6,470 بار مشاهده شده است\nحسەينيەی ئەحمەدی کوردەيل فەيلی لە عەگدلئەکراد، ک ل [ بیشتر... 👁] ✖ ✖ 0 0 ✔ 68% ✍ م.ب. 20-1-2017 21:48:34


ئاژانسی ده نگو باسی کوردستان: ڕفاندنى 20 کەس لە دەوروبەرى کەرکوک و خورماتو\nئەحمەد خورشید ئەندامى ئەنجومەنى قەزاى حەویجەى رۆژئاواى کەرکوک، بەدەنگى ئەمەریکاى راگەیاند"تەنها شەوى ڕابردوو، لەگوندى موبدیدى سەربە ناحیەى رەشاد و گوندێکى تر، نزیکەى 13 کەس کە یەکێکیان ئەنجومەنى گوند بووە، رفێنراون."\nوتیشى"رفێنراوەکان لەلایەن چەکدارەکانەوە بەرەو بنارى چیاى حەمرین براون، کە ئەو بنارە لەژێر کۆنترۆڵى داعشدایە."\nبەپێى زانیاریەکانى دەنگى ئەمەریکا، درەنگانێکى شەوى ڕابردوو هێزە ئەمنیەکان هەڵمەتێکیان بۆ رزگارکردنى رفێنراوەکان دەستپێکردووە و 8 لە رفێنراوەکانیان رزگارکردووە، بەڵام چارەنوسى ئەوانیتر نادیارە.\nهەر کاتژمێر حەوت و نیوى شەوى ڕابردوو، هێزێکى چەکدارى نەناسراو هەڵیانکوتاوەتە سەر گوندى پارەپارەى سەربە قەزاى خورماتو و 7 کەسیان دەستگیرکردووە، دواتر 4 کەسیان لێ ئازاد کردوون و 3 کەسەکەى تریان بردووە.\nمحەمەد فایەق بەرپرسى پێشوى ڕاگەیاندنى قایمقامیەتى خورماتو، بەدەنگى ئەمەریکاى راگەیاند"چەکدارەکان لیستێک ناویان پێبووە، ئەو سێ کەسەى کە براون ناویان لەنێو لیستەکەدا بووە."\nهەڵمەتە فراوانەکەى شەوى ڕابردووى چەکداران کەگومان دەکرێت داعش بن، جیا لەوەى ترس و دوو دڵى لەنێو زۆربەى گوندنیشینان دا دروستکردووە، هاوکات هێزە ئەمنیەکانیشى توشى راچڵەکانێکى گەورە کردووە.\nله لایه‌ن ئاژانسی ده نگو باسی کوردستان ajansknews kl. ۱۰/۰۷/۱۳۹۷ ۰۲:۱۶:۰۰ قبل‌ازظهر


ئه‌م ده‌قه‌شانۆیه چی ده‌كات له مه‌ڵبه‌ندی 25 ی یه‌كێـتی ؟ – Denegkan\nbyپێشره‌و\tAugust 12, 2009\tگشتی\nنــان له‌تاریكدا چنگ ناكه‌ویًَ ئه‌گه‌ر مۆم ێكت بۆهه‌ڵ نه‌كه‌ن\nده‌قی شانۆی ( تۆكوڕی كامیانی جه‌لاد یان قوربانی ) كه له‌كۆتای ساڵی 2008 دا به‌به‌رهه‌م تاو له‌گه‌ڵ هاوڕێ شانۆكاره‌كانماد بڕیارماندا له‌ڕۆژی شانۆیی جیهاندا نمایشی بكه‌ین و بۆ ئه‌و مه‌به‌سته داوای ( هۆڵی ڕۆشنبیری ) ماكرد له به‌ڕێوه‌به‌رایه‌تی ڕۆشنبیری ده‌ربه‌ندیخان , به‌ڵام له‌لایه‌ن به‌ڕێوه‌به‌ری ڕۆشنبیری ده‌ربه‌ندیخان داواكاریه‌كه‌مان ڕه‌فزكرایه‌وه , به‌بیانوی ئه‌وه‌ی هۆڵ بۆ پرۆژه‌كردن نییه‌و ته‌نها ده‌توانن بۆنمایشكردن به‌كرێ بمان ده‌نه‌ێ , له‌كاتێكدا ته‌نها یه‌ك هۆڵ له‌و شاره‌داهه‌یه‌و ئه‌گه‌ر ئه‌و هۆڵه نه‌درێته شانۆكاران بۆپرۆژه‌كردن ئه‌وا ده‌بێت له‌ماڵ یان له‌شوێنێكی هاوشێوه‌ی ماڵێك خۆت ئاماده‌به‌كه‌ی , به‌ڵام دوای چه‌ندین جار دوباره‌كردنه‌وه‌ی داواكاریه‌كه‌مان یه‌كێك له فه‌رمانبه‌رانی ڕۆشنبیری ده‌ربه‌ندیخان به‌ناوی كاك ( حه‌سه‌ن محمد ) گیانی هاوكاری كردنی تێدابو به‌ڵام سه‌رله‌نوێ له‌لایه‌ن به‌ڕێوه‌به‌ره‌وه داواكاریه‌كه‌مان شكتی هێنا , تائێره مه‌سه‌له‌كه ئاساییه به‌ڵام دوای ئه‌وه‌ی یه‌كێك له‌شانۆكاره‌كانی شاری ده‌ربه‌ندیخان هاوڕێم ( سیروان ڕه‌فعه‌ت ) له‌گه‌ڵ ( م . محمد ڕه‌وف ) سه‌رقاڵی ده‌رهێنان و كاركرن ده‌بن له‌شانۆی ( گوێبگره پیاوی بچوك ) ی ( ولیام ڕایش ) دا به‌رله هه‌ڵبژاردنه‌كانی ته‌موزی راِبردو , له‌لایه‌ن ڕۆشنبری ده‌ربه‌ندیخانه‌وه هۆڵه‌كه‌یان پێده‌درێت بۆ پرۆژه‌كردن و دوای دوو ڕۆژ له‌پرۆڤه‌كردن كلیلی هۆڵه‌كه‌یان لێوه‌رده‌گیرێته‌وه و پێان ده‌ڵێن كه كلیله‌ی هۆڵه‌كه له باره‌گای مه‌ڵبه‌نده‌ی 25 ی یه‌كێتی نیشتیمانی یه ؟! ئه‌و انیش بۆوه‌رگرتنه‌وه‌ی كیله‌كه ده‌ڕۆنه باره‌گای مه‌ڵبه‌ند و به‌رپرسی مه‌ڵبه‌ندپێان ده‌ڵێت كه كلیله‌كه لای كارگیڕی مه‌ڵبه‌نده به‌ناوی ( نه‌ریمان مه‌جید ) كه خۆی یه‌كێكه له‌شانۆكاره دێرینه‌كانی ئه‌و شاره , دوای داواكردنی كلیلی هۆڵه‌كه‌و هۆكاری بونی ئه‌و كلیله لای مه‌ڵبه‌ند ( نه‌ریمان مه‌جید ) پێیان ده‌ڵێت كه نمایشكردنی ئه‌و شانۆگه‌رییه ی له‌ئێستادا شتێكی باشنیه و به‌زه‌ره‌ری لیستی كوردستانی ده‌شكێته‌وه و ده‌قه‌كه قسه‌له‌سه‌ر شه‌ڕی ناوخۆ و مێژی پارتی و یه‌كێـی ده‌كات ؟! به‌ڵام كاتێك ئاگادار ده‌كرێته‌وه كه ئه‌و ده‌قه‌ی ( پێشڕه‌و حه‌مید ) نییه كه كاری تێدا ده‌كرێت و ده‌قه‌كه‌ی ( ولیلم راِیش ) ه , خێرا ته‌له‌فون ده‌كات و ئه‌و كه‌سه ئاگادار ده‌كاته‌وه كه ده‌قه‌كه‌ی ( پێشڕه‌و حه‌مید ) ی له هۆڵه‌كه‌وه بردووه‌و ته‌سلیمی مه‌ڵبه‌ندی یه‌كێـتی كردوه و ئاگاداری ده‌كات كه زانیاریه‌كانت هه‌ڵه‌یه ؟! هه‌روه‌ها ناوچه‌ی پارتی دیموكرات له‌ده‌ربه‌ندیخان داوه‌ده‌كه‌ن له هه‌ردو ده‌رهێنه‌ره‌كه كه‌یه‌كێكیان پارتییه له‌كاتی پرۆڤه‌كردنه‌كاندا ئاماده‌بن ؟ چونكه هێشتا بڕوابه‌وه‌ناكه‌ن كه كام ده‌قیان نمایش ده‌كرێت له‌ڕۆژی دیاری كراودا ؟\nپاش ته‌وای ئه‌م ڕوداوانه شانۆگه‌ری ( گوێ بگره پیاوی بچوك ) ی ولیام ڕایش له ڕیكه‌وتی ( 13/7/2009 ) بۆماوه‌ی یه‌ك ڕۆژ نمایش ده‌كرێ .\nبۆزانیاری خوێنه‌ران ده‌قه‌كه‌ی ( من ) لای كاك سیروان ده‌بێت و له‌هۆڵی ڕۆشنبیری به‌جێ ده‌هێڵێت ؟ چونكه پێشتر ده‌قه‌كه‌مان كۆپی كردبو بۆچه‌ندانه‌یه‌ك و دام به‌چه‌ند ئه‌كته‌رێك بۆئه‌وه‌ی خۆیانی بۆئاماده‌به‌كه‌ن , به‌لاچم كاتێك كه‌هۆڵه‌كه‌یان پێنه‌داین نه‌مان توانی نمایشی بكه‌ین و ئه‌و ده‌قه لای سیراون مایه‌وه‌و له‌كاتی پرۆڤكردنی ده‌قه‌كه‌ی خۆیدا ده‌قه‌كه منی لابو له هۆڵه‌كه به‌جێشی هێشتبو .\nئه‌وه‌ی لێره‌دا مه‌به‌سته بیڵێم ئه‌وه‌یه ئاخۆ ئه‌و ده‌قه‌ی من له مه‌ڵبه‌ندی 25 ی ده‌ربه‌ندیخانی یه‌كێتی چی ده‌كات ؟ كێن ئه‌وانه‌ی جاسوسی به‌سه‌ر فیكره‌وه ده‌كه‌ن ؟ له‌كام جیگای دونیادا هه‌بوه كه به‌رله‌نمایشكردن جاسوسی به‌سه‌ر ده‌قی ئاماده‌كراوه‌وه بكرێت به‌رله‌نمایشكردنی ؟ ئه‌و ده‌قه‌ی من جگه‌له‌وه‌ی كۆمه‌لچێك هه‌قیه‌تی مێژوی له‌خۆده‌گرێت و توڕه‌بونی ناخی چه‌ند بونه‌وه‌رێكی هه‌ستیاری ئه‌م كۆمه‌لچگه‌ی له‌خۆیدا كۆكردو وه‌ته‌وه‌و ده‌یه‌وێت له‌ڕیگه‌ی نمایشه‌وه به‌رجه‌سته‌ی بكات , ئاخۆ چیی تری تێدا بو ؟ لیستی كوردستانی و مه‌ڵبه‌ندی یه‌كێـتی و ناوچه‌ی پارتی بۆچی زه‌نده‌قیان له‌تێكستی ده‌قه‌شانۆیه‌كه چی بو ؟ ئه‌و جاسوسه‌ی ده‌قه‌كه‌ی بردو ته‌سلیمی مه‌ڵبه‌ندی یه‌كێتی كرد چه‌ندی وه‌رگرت له‌وهه‌مو پاره‌یه‌ی كه له‌كاتی پرۆسه‌ی بانگه‌شه‌كاندا به‌خشرانه‌وه ؟ .\nله‌ساڵی 2003 له شانۆی ( بازنه‌كانی ده‌سه‌ڵات ) دا كه‌له‌شاری ده‌ربه‌ندیخان نمایشمكرد كه ڕێگه‌ی یه‌كێك له كاره‌كته‌ره‌كانمه‌وه وتم ( تف له‌و سه‌ركرده‌یه‌ی ئه‌م دۆزه‌خه‌ی بۆدروستكردین ) ئێستاش له‌دوای شه‌ش ساڵ له ئاراسته‌كردنی ئه‌و حیواره ده‌ڵێم ( نه‌فره‌ت له‌و سه‌ركردانه‌ی كه نه‌یان توانی تۆزێك له‌و دۆزه‌خه‌مان له‌كۆڵ بكه‌نه‌وه ) .\nخوێنه‌رانی به‌ڕێز له‌خواره‌وه ته‌واوی ده‌قی شانۆیه‌كه ده‌خوێننه‌وه :\nتــۆ كوڕی كامیانـی , جه‌لـلاد یان قوربانی\n( ئه‌وه فه‌ساد بونی ئه‌قڵه , ژیانی كردو وه‌ته گۆڕستان )\nكه‌سی یه‌كه‌م : كه‌سێكی سه‌یری , زمانت وا ده‌ڵێت , بالێت بپرسم ( تۆ ) له‌كام شوێنی خه‌ونه‌كانی خۆت دایت ؟\nتۆ كوڕی كامیانی ؟ به‌رله‌وه‌ی وه‌ڵامێكت هه‌بێت , ڕێگه‌م بده بونت بخوێنمه‌وه ( تۆ ) ده‌مێكه گومان له خه‌ونه‌كانی ده‌ره‌وه‌ی خه‌ونه‌كانی خۆت ده‌كه‌ی .. ڕێگه‌م بده باله‌وه زیاتر ڕێگه‌ت نه‌ده‌م له‌سه‌ر ئیهانه‌كردنم به‌رده‌وام بیت ؟!\n( كه‌سی دوهه‌م ده‌یه‌وه‌ێت قسه‌كانی پێببڕێت و كه‌سی یه‌كه‌م به‌رده‌وام ده‌بێت له‌سه‌ر قسه‌كردن )\nبهێڵه با ( تۆ ) وه‌ك ئه‌و ( تۆ ) یه‌كی خاوه‌ن شوناسی خۆت بتخوێنمه‌وه …. ئه‌وه‌ی تۆ ده‌یكه‌ی بانگه‌شه مه‌رگه بۆ هه‌ردوكمان .\nكه‌سی دوهه‌م : كام بانگه‌شه‌ی مه‌رگ ؟ ئه‌وه ( تۆ ) چی بونه‌وه‌رێكی خه‌سیویت له نێو مێشكی خۆتدا ؟\nدیاره له‌و كاته‌وه خه‌سیویت كه ئیراده‌ی خۆتت دایه ده‌ست مانایه‌كی هیچه‌وه , ئه‌م خۆ سڕینه‌وه‌ت له كێوه سه‌رچاوه ده‌گرێ ؟ تۆ …\n( كه‌سیی یه‌كه‌م قسه‌كانی پێده‌بڕێت )\nكه‌سی یه‌كه‌م : تۆ كابرا , له‌ژێر سێبه‌ری باڵای كام ( مژده ) دا وون بویت ؟ بۆ ده‌ته‌وه‌ێ به‌ناوی قوربانییه‌وه له خۆێنی من ده‌ست نوێژێك هه‌ڵبگری ؟ له‌وه‌زیاتر وون مه‌به و به‌ناوی ( غه‌زای ) عه‌قڵه‌وه له كۆڵانه تاریكه‌كانی ناختدا مه‌حشه‌رێك مه‌خولقێنه و من مه‌خه‌ره به‌ره‌ی ئه‌هلی كوفره‌وه .\nكه‌سی دوهه‌م : گێلی …زۆریش گێلی\nكه‌سی یه‌كه‌م : داڕوخاوترین مه‌خلوقی سه‌رده‌مه‌كه‌ی خۆتی\nكه‌سی دوهه‌م : له‌نێو حیكمه‌تی هێماكاندا وه‌ره‌ده‌ره‌وه , چاوه‌ڕوان مه‌به لێت بپرسن چی ده‌كه‌ی ؟ هه‌میشه به‌خۆت بڵێ , له‌گه‌ڵ كێدابم باشتره !\nبه‌دمه‌ستێكی وه‌ك تۆ نه‌بێ هه‌موكه‌س ده‌زانێت ( نــان ) له‌تاریكدا چنگ ناكه‌ویًَ ئه‌گه‌ر مۆمێكت بۆهه‌ڵ نه‌كه‌ن .\nكه‌سیی یه‌كه‌م : نــان… ؟ تاریكی…؟ تاریكی ئه‌مڕۆ به هه‌ڵكردنی هه‌مو مۆمی دونیا كۆتای نایه‌ت …ئه‌م تارییكه‌یه‌ی له تاریكی ئه‌قڵه‌كانی ئێوه‌دا به‌رهه‌م هاتوه , به‌گڕی دۆزه‌خیش ڕوناك نابێته‌وه , هه‌مو شتێك تامێكی خۆی له‌ده‌ست ئه‌دات ئه‌گه‌ر سه‌ر بۆشۆڕكردنه‌وه‌ی تـێدابێت .\nكه‌سی دوهه‌م : هه‌ڵده له‌و هه‌مو جه‌نجاڵییه‌ی نێو سه‌رت كه‌قسه‌ی قۆڕ بۆی دروستكردویت … ئه‌م قسانه‌ت توانای دروستكردنی دنكه شقارته‌یه‌كیان نیه تا له تاریكی نێو ئه‌عقڵت ڕزگارت بكه‌ن , به‌كه‌ڵكی چی دێت قسه‌ی سواو ؟ بزانه له‌م بێده‌نگیه‌دا چی ده‌كه‌ی ؟ ئێره خۆشتره یان ماڵی شه‌هوه‌ت ؟\nكه‌سی یه‌كه‌م : تۆهێشتا نازنی بڵێیت : ( بۆچی تۆ له‌من ناچیت ) به‌ڵكو وافێركراویت بڵێیت : ( نابێت له‌من نه‌چیت , نابێت نه‌بی به من ) .\nبۆده‌بێ من خۆم نه‌بم ؟ بۆده‌بێت ئێمه خۆمان نه‌بیت ؟ بۆزمانی غه‌زه‌ب به‌سه‌رماندا ئه‌بارێنن و پێمان ده‌ڵێن : ( نابێت وه‌ك ئێمه نه‌بن ؟ ) .\nمردنی كه‌سێك , ئیهانه‌كردن و سوككردنی كۆمه‌ڵگایه‌ك ئه‌عقڵی ڕزیووت ڕاناچه‌ڵه‌كێنێت ..ئیدی چ بكه‌م له‌چێژی ئه‌و ماڵه‌ی پڕبێت له‌شه‌هوه‌ت ؟ ئه‌وه بێ ویژدانیه وێنه كاڵه‌كانی ژیان به‌ڕه‌نگی ئه‌و ( مۆم ) انه تۆخ بكرێته‌وه كه به‌گـڕی شه‌هوه‌ت پێكرابن , ته‌نها ووشه شك ئه‌به‌م , ئه‌گه‌ر ئه‌وم نه‌بێت , وه‌ك تۆ ده‌بمه چه‌رمێكی ئاوساو له‌خه‌ونی پیس .\nكه‌سی ده‌وهه‌م : ئه‌وه‌نده‌ڕقت له‌خۆت نه‌بێت باشتره , بۆ واهه‌ست ده‌كه‌ی هه‌میشه كه‌سێك هه‌یه به‌دواته‌وه هاوارت لێده‌كات ؟ ئه‌وه هـاژه هـاژی ناخی ڕقاویته ئارامی لێبڕیوت … ئارامی ته‌نها لای منه ( به‌گاڵته‌پێكردنه‌وه ) منیش له باوه‌شی ئه‌واندا پێی ئاشنابوم , ته‌نها له باوه‌شی گه‌وره‌یی ئه‌واندا ده‌توانی ناشرینی ئه‌و بچوكییه‌ت بشاریته‌وه , دوو دڵ مه‌به ته‌نها هه‌نگاوێك به‌سه بۆ خۆ گه‌وره‌كردنت , ئیدی به‌م هاش و هۆشه‌ی ناخت بێ ده‌نگیی ئێره مه‌شێوێنه !.\nكه‌سی یه‌كه‌م : به‌زمانێكی لێوان لێو له درۆ و گۆمڕای ئێره پڕمه‌كه له‌بێَده‌نگی , ده‌بێ هه‌میشه مه‌منونی ئه‌وسیحره‌بیت هه‌ڵی لوشیت بۆ باوه‌شی جه‌نڕاڵه شه‌هوانیه‌كانت , ده‌بێ مه‌منون بی له‌و هه‌مو خه‌ونه گه‌ورانه‌ته‌وه پڕیانكردیت له بچوكی,\nئای ئه‌وه چ هه‌ستێكه نیگات له‌ئاست ڕاستیدا پڕده‌كات له خوێ ؟\n( كه‌سی دوهه‌م ده‌یه‌وه‌ێت قسه‌بكات كه‌سی یه‌كه‌م ڕێگه‌ی نادات )\nهه‌رده‌م ده‌كه‌یته‌وه بۆنی گوشتێكی سوتاو ده‌كه‌م , بیابانێك له‌خوێ كرمه‌كانی ناخت نـاڕزێنێت … ئه‌وه‌چی ئامێزێكی گه‌رمه ناهێلێت جه‌سته‌ت ڕه‌ق بێته‌وه له‌شه‌رمه‌زاریدا ؟\nكه‌سی دوهه‌م : تۆ …\n( كه‌سی یه‌كه‌م قسه‌كانی پێده‌بڕێت )\nكه‌سی یه‌كه‌م : هه‌ركه بانگم ده‌كه‌ی جێ ژوانی ماچه‌كانم بێهێنه‌مه نێو هه‌ناسه‌ی شه‌هوانیتانه‌وه , چاقه‌كانم گۆج ده‌بن , زمانم ده‌سوتێ , گوێكانم كوێرده‌بنه‌وه … ئیدی به‌سه ده‌م مه‌كه‌ره‌وه با له وه‌زیاتر نه‌سوتێم ..ئیدی ..\n( كه‌سی دوهه‌م قسه‌كانی پێده‌بڕێت )\nكه‌سی دوهه‌م : په‌رداخێك ئـاو ناخۆیته‌وه , ئاوی ســارد ؟\nكه‌سی یه‌كه‌م :هیچ گه‌له گورگێك له ده‌ره‌وه كه‌ڵپه‌ی بۆمل شكاندنت ئا ماده‌نه‌كردوه , بۆچی له‌ته‌نیشت گه‌وره شوانه‌كه‌تدا , شه‌ڕ به‌سه‌وزایی سروشت ده‌فرۆشی ؟خۆزگه به‌وه‌ت ده‌زانی چی گورگێكی ناشرینی .\nكه‌سی دوهه‌م : ( پێده‌كه‌نێت ) له‌ده‌لاقه‌ی كام خۆزگه‌ته‌وه بێمه ژوره‌وه , تاپێت بڵێم ئه‌و ئارامییه‌ی واهه‌ست ده‌كه‌ی له‌سه‌ری پڕله هیچه‌تداكۆتكردو وه‌ته‌وه , پڕه له هه‌ناسه‌ی سارد ؟ له‌كام لاوه , به‌ر به هه‌ناسه‌ی ژه‌هراویت بگرم تائه‌م بێده‌نگیه نه‌شێوێنی كه نه‌وه به نه‌وه‌ی ( شۆڕش ) له تـابوتی مه‌رگدا , زیندویانكردو وه‌ته‌وه ؟\nچیته .. پێشه‌نگی ئه‌وه‌نده چێژ به‌خشه واجاڕای شۆڕش كردن بۆ ئه‌ده‌ی ؟ ئه‌گه‌ر تینوته با په‌رداخێك ئاوت بۆبێنم .. ئاوی حــه‌یــات ؟! .\nكه‌سی یه‌كه‌م : به بچوكی خۆت گه‌وره‌یم له‌كه‌دار مه‌كه , ئه‌و ئاوه‌ی ده‌ته‌وه‌ی ده‌رخواردی منی بده‌ی خۆت نۆشیبكه , تا پاروی سه‌رشۆری نه‌یخنكاندویت .\nمن نامه‌وێ وه‌ك تۆ له‌نێو پێچی پشتوێنی یپاوه گرگنه‌كانی دیوه‌خانه‌كه‌تاندا وون بم …گونهای من نییه بچوك نابمه‌وه … ئه‌وه بچوكی تۆیه خواردنه‌وه‌ی په‌رداخێك ئاوی مل شۆِری به‌شۆڕشكردن ده‌زانی .\nكه‌سی دوهه‌م : ( به‌توڕه‌بونه‌وه ) به‌سه بۆڵه بۆڵ , به‌سه خۆگێل كردن !\nكه‌سی یه‌كه‌م : ( به‌توڕه‌بونه‌وه ) به‌س نیه خۆ فرۆشتن ؟ به‌س نیه خۆڵ له چاوكردن ؟\n( بێده‌نگیه‌كی كورت )\nكه‌سی دوهه‌م : له خوا بپاڕێره‌وه با لاڵت نه‌كات , شۆڕش پڕه له حیكمه‌ت , پڕ له ئیمان …\nقوربانی ئازادی بم وافیری كردویت هه‌مو جۆره‌كانی ڕشانه‌وه تاقی بكه‌یته‌وه … هه‌ی گرگن … ئه‌قڵ پوچ … شۆڕش هه‌رچی هه‌ناسه‌ی دزراو بوو گه‌ڕاندییه‌وه , هه‌رچی چه‌قۆی له‌برین به‌جێماودابوو كردیی به گولله‌و ناچه‌وانی دوژمونه‌كه‌تی پێ داخ كرد , ئێستا بۆشۆڕش به دۆزه‌خ , گه‌رم كردن ده‌زانی ؟\nكه‌سی یه‌كه‌م : كام شۆڕش ؟\nكه‌سی دوهه‌م : ئه‌وه‌ی تۆ به‌هی خۆتی نازانی !!\nكه‌سی یه‌كه‌م : وتم كام شۆڕش ؟\nكه‌سی دوهه‌م : ئه‌وه‌ی فێری كردی پرسیارو گومان كردن چیه … ئه‌وه‌ی فێری ..\n( كه‌سی یه‌كه‌م قسه‌كانی پێێ ده‌برێت )\nكه‌سی یه‌كه‌م : ئه‌و شۆڕشه‌ی فێری درۆی كردی , , یان ئه‌وه‌ی كردیتی به كه‌سێكی قورمیشكراو ؟ ها ؟ ده‌ی زیاتر بڵێ له‌باره‌ی شۆڕشه‌وه , ده‌ی بابزانم تاچه‌ند له‌باره‌ی شۆڕشه‌وه ده‌زانی ؟\nكه‌سی دوهه‌م : زۆرله وه‌زیاتر ده‌زانم كه تۆهه‌ستی پێناكه‌ی , به‌ڵام واهه‌ست ده‌كه‌م تۆكه‌سێكی له‌و كه‌سانه‌ی كه‌هیچ كه‌سێكتان قوربانی بۆشۆڕش نه‌داوه , هه‌ربۆیه هه‌میشه به‌وشێوه‌یه قسه‌ی …..\n( كه‌سی یه‌كه‌م ڕێگه‌ی نادات ته‌وای بكات )\nوایه …وایه …شۆڕش … شۆڕشی شۆڕه‌سواران … ( به‌توڕه‌بونه‌وه ) ئه‌وه تۆده‌ڵیی چی ؟ ها ؟ كه‌س هه‌یه قوربانی نه‌دابێت ؟ شۆڕش … باسی كام شۆڕش ده‌كه‌ی ؟ به‌س پێم بڵێ كام شۆڕشیان ؟ ئه‌وشۆڕشه‌ی فێری له‌زه‌تی ته‌ور وه‌شاندنی كردین ؟ یان ئه‌و شۆڕه‌ی فێری سه‌رپان كردنه‌وه‌ی كردین ؟ یان ئه‌وشۆڕشه‌ی ….\nكه‌سی دوهه‌م : ئه‌و شۆڕشه‌ی هه‌رچی گوڵی نیشتمان بو له پێناویدا ژاكاو ئێستا درك و داڵی وه‌ك تۆ شه‌ق له‌به‌رهه‌مه‌كه‌ی هه‌ڵئه‌دات , ئه‌ی گێل … مل هوڕانه ژه‌هری نـائـاگـای بـڵاو مه‌كه‌ره‌وه , زۆرله وه‌سوكتری بتوانی بێ مـانــایی به مانا باڵاكانی شۆڕش بده‌ی , واهه‌ست نه‌كه‌ی هه‌رچی ئه‌فسانه‌كانی شۆڕشه درۆینه‌یه , هه‌رچی جه‌نگاوه‌ره‌كانه‌یه‌تی جه‌لــلاده.\n( بێده‌نگیه‌كی كورت و كه‌سی یه‌كه‌م بێده‌نگه و كه‌سی دوهه‌م توڕه ده‌رده‌كه‌وێت )\nكه‌سی یه‌كه‌م : بڕواناكه‌م شۆڕش ئه‌فسانه‌ی هه‌بێت !\nنوكته‌یه‌كی خۆشه ( به‌توڕه‌بونه‌وه ) وابزانی هه‌مو جه‌نگاوه‌ره‌كانی شۆڕش فریشته‌ن !! تۆ كه بڕوات به راِستیه‌كانی شۆڕش نیه , بۆلێ ناگه‌ڕێیت قوربانیه‌كانی شۆڕش به دوای خۆیاندا بگه‌ڕێن ؟\nكه‌سی دوهه‌م : هێشتا له ڕه‌هه‌نده‌كانی شۆڕش بێ ئاگای , ئه‌گه‌رنا …\n( كه‌سی یه‌كه‌م قسه‌كانی پێده‌بڕێت و توڕه‌ده‌بێت )\nكه‌سی یه‌كه‌م : شۆڕش به‌دوای شۆڕشدا هه‌ڵده‌گیراسا و سه‌ری ده‌په‌ڕاند … سه‌ری جه‌لــلاد .. سه‌ری دوژمن …سه‌ری منداڵ … سه‌ری قوربانی … سه‌ری … ( ته‌وای ناكات و باری ده‌روه‌نی تێك ده‌چێت ) هێشتا بۆنی خوێن دێت , هێشتا ئه‌م خاكه بۆنی باروتی لێنه‌بڕاوه ( بۆكه‌سی دوهه‌م قسه‌ده‌كات ) شۆڕش له دژی شۆڕش له ته‌پۆڵكه وشكه‌كاندا ته‌ڕ ته‌ڕده‌كرانه‌وه , ئـــاخر شۆڕش نابێت جه‌نگاوه‌ری لێببڕێت ؟! ئه‌وه حیكمه‌تێكه ته‌نها شۆِرشگیڕه‌كان ده‌یزانن , هه‌موو شۆڕشێك هه‌روایه , ته‌ڕو وشك پێكه‌وه ده‌سوتێنێت, ئیدی دیاره ئه‌وه حیكمه‌تی شۆڕشه‌و من نازانم بۆچی ده‌بێت وه‌هابێت .\nبه‌ڵام ئه‌وه‌ی هه‌رگیز له‌یادم ناچێت , جه‌نگاوه‌ره‌كان … فریشته‌كانی شۆڕش !! كۆڵه پشته‌كانیان پڕكردبو له ڕق و مردن و به‌ره‌و جه‌نگ ملیان ده‌نا , ئای چیی دیمه‌نێك بو هه‌رچی كۆڵانه‌كانی شاربو جمه‌ی ده‌هات له كاسبكارو قوتابیی و فه‌رمانبه‌رو مامۆستاو هونه‌رمه‌ند …. هه‌ر وه‌ك سواڵكه‌ر له ده‌رگای ماڵه‌كانیان ئه‌داو داوای نانیان ده‌كرد بۆ جه‌نگاوه‌ره برسیی و ماندوه‌كانی شۆڕش ؟! ته‌نها چه‌ند هه‌فته‌یك بو دواشۆڕشی ته‌پۆڵكه وشكه‌كان ده‌ستی پێكردبو , هه‌رچه‌ند هه‌فته‌یك بوو ,\nمنداڵه بۆیاخچیه‌كانی شار چونه به‌رده‌م باره‌گای شۆڕشگێره‌كان وبه‌ده‌م نزاو هاواركردنه‌وه ده‌یان وت " شه‌ڕه‌كانتان , پێڵاوی لاستـیكـی كرده پێی هه‌موومان , ئیدی ئێمه چـی بۆیاخ بكه‌ین " ؟\nئــــاخ , ئه‌گه‌ر قه‌وانه فیشه‌ك بۆیاخ ده‌كرا به‌ڕۆژێك هه‌مویان ده‌بونه ( فیرعـه‌ون ) .\nكه‌سی دوهه‌م : كابرای پاقله فرۆشیش ده‌یووت " شه‌ڕهاتووه‌ته سه‌ر عه‌ره‌بانه‌كه‌ی منیش , ئه‌وه‌تا هه‌ر ئه‌مڕۆ چوار پێنج موشته‌ری چه‌وری قه‌ڵه‌وه‌ی لێدزیم " … هه‌مو جدلـلاده‌كانی دونیا له‌پێش هه‌مویانه‌وه ( جه‌للادی كورد ) به‌خۆیان و خه‌ونو حیكمه‌ته‌كانیانه‌وه بۆ دوزه‌خ .\nكه‌سی یه‌كه‌م : دره‌نگ بویته‌وه به‌خۆت … گومانهم هه‌یه هێشتا بزانی حه‌قیقه‌ت له‌چیدایه ؟!\nكه‌سی دوهه‌م : بۆ پێت وایه حه‌قیقه‌ت ته‌نها لای تۆیه ؟ هێشتا به‌ئاوازه‌كۆنه‌كه مه‌ست ده‌بیت , به موسیقایه‌كی ناساز ده‌كه‌ویته سه‌ماكردن …. سه‌مایه‌ك بۆخۆ لادانت له ڕوو به ڕووبونه‌وه , سه‌مایه‌كیش بۆ گێلێتی خۆت !!\nبراده‌ر حه‌قیقه‌تی جوانی هه‌یه ئه‌شێوێنرێ .. حه‌قیقه‌تی فیكر هه‌یه ئه‌سوتێنرێ .. حه‌قیقه‌تێك به ناوی ئینسان هه‌یه ئه‌ی كه‌ی به په‌ند ؟! ( له‌سه‌رخۆ به‌ره‌و توڕه‌بون ده‌چێت ) ئیدی به‌ناوی خه‌ونی كرچوكاڵته‌وه خه‌ون له كه‌س حه‌رام مه‌كه.\nئاخر تۆچیت , تا هه‌مو كوڕه‌كانی شۆڕش به جه‌لــلاد بزانی ؟ هه‌رچی بڵێت یان نــا , ناتوانی بڕوام پێبهێنی كه ( تۆ ) ,\n( من ) نیت ! تــۆ هه‌ر به مـــن ده‌چیت , ته‌نها ئه‌و كاتانه نه‌بێت كه به ناوی حه‌قیقه‌ته‌وه درۆ كۆده‌كه‌یته‌وه .\n[كه‌سی سێهه‌م و چوارم و پێنجه‌م دێنه‌سه‌ر شانۆ , كۆمه‌ڵێك كه‌ره‌سته‌یان پێیه كه وه‌ك ( موفره‌ده ) به‌كاری ده‌هێن له شانۆكه‌دا و سه‌رقاڵی ڕێكخستن و ئاماده‌كردنی سه‌رته‌خته‌ی شانۆ كه ده‌بن بۆنمایشێكی شانۆی , كه‌سی سێهه‌م ده‌رهێنه‌ری نمایشی ناو نمایشی شانۆكه‌یه ]\nكه‌سی سێهه‌م : ( بۆ كاره‌كته‌ری یه‌كه‌م و دوهه‌م ) وای ئێوه چه‌ند گوناهن !!\nوای ئێمه چه‌ند گوناهین , ئه‌هلی مه‌مله‌كه‌تێكین , نه‌جه‌لــلادمان جه‌لـلاده … نه قوربانیمان قوربانیه … ئه‌رێ به‌ڕاست له‌نێو ماڵه گوناهه‌كانماندا , كێمان جه‌للاده و كێمان قوربانی ؟ من ئه‌ڵێم نـازانم , ئێوه‌ش كه‌یفی خۆتانه .\nكه‌سی دوهه‌م : قسه‌ی هیچ .\nكه‌سی سێهه‌م : وتت چیی .\nكه‌سی دوهه‌م : هیچ , وابزانم زۆرمان نه‌ماوه وانییه ؟ كات چه‌نده ؟\nكه‌سی سێهه‌م : ( بۆكه‌سی چوارم و پێنجه‌م ) كه‌ره‌سته‌كان به‌پێی نه‌خشه‌ی نمایشكه‌كه دابنێن و هیچ په له مه‌كه‌ن … با , به ناوی جوانییه‌وه , نـاشرینی خه‌ونی دۆزه‌خیمان پێوه‌نه‌بینێت !\nكه‌سی یه‌كه‌م : هه‌رگیز ئه‌م هۆڵـه پڕنابێت له‌بینه‌ر , ماندوبونمان ته‌نها سه‌رئێشه‌یه‌كه‌و هیچی تر .\nكه‌سی سێهه‌م : له‌نێو هه‌ر فه‌توایه‌كی سوردا كه‌سێكی موباره‌ك هه‌یه , كه‌سێك به‌گۆشت و خوێنه‌وه , له‌بری كتێبه ئاسمانییه‌كان , مرۆڤ به‌سه‌ر دۆزه‌خ و به‌هه‌شت , نه‌فره‌ت و ڕه‌حمه‌تدا دابه‌ش ئه‌كات , له‌جیاتی ( خـوا ) لیستی حه‌رامه‌كان دائه‌به‌زێنێ , ئه‌و بڕیار ئه‌دا كێ ئه‌هلی فیرده‌وسه و كێش ڕاپێچی دۆزه‌خ ئه‌كا ( بۆكه‌سی یه‌كه‌م ) توش له‌خۆته‌وه هیچ لیستێك دروست مه‌كه و بڕیاری پێش وه‌خت مه‌ده, هه‌ركه شانۆكه‌مان ته‌واو بو چاوبگێره هه‌ركه‌سێك نه‌هاتبو غائیبی ده .\nكه‌سی دوهه‌م : ده‌شێ به‌ر له ئێستا سیمای ئه‌و خه‌ڵكه‌م هه‌موی نه‌دیبێ كه بۆنمایشه‌كه‌دێن , وه‌لێ هه‌رپێیام ده‌ڵێم , مرۆڤ هه‌یه به‌ناوی ڕاستیه‌وه زمانی درۆ ئه‌گرێ ؟!\nكه‌سی سێهه‌م : ته‌نها بیر له‌سه‌ركه‌وتنی نمایشه‌كه بكه‌نه‌وه و به‌س .\nكه‌سی یه‌كه‌م : ئه‌وه گرفته‌كه‌یه , گرفتێكی خراپیش ( كه‌سی سێهه‌م ده‌یه‌وێت قسه‌بكات و ڕێگه‌ی پێنادات ) هه‌رواشه … له‌نێو مانشێتی ڕۆژنامه‌كاندا كه‌سێكی پیرۆز ده‌بینم , به‌ناوی هه‌مومانه‌وه و له‌جیاتی نیشتیمان , به‌سه‌ر به‌ری شۆڕش و خیانه‌تكردندا دابه‌شمان ده‌كا , هه‌رئه‌و زاته گه‌وره‌یه بڕیار ئه‌دا ئـاو و هـه‌وا بۆ كێ حه‌ڵاله‌َو بۆكیش نییه توخنی كه‌وێت , ئه‌ی ئینسانێك له‌كاره‌سات … ئه‌ی .. ( كه‌سی سێهه‌م قسه‌كانی پێده‌بڕێت )\nكه‌سی سێهه‌م : ئه‌مه خزمه‌تكردنه به به‌شه‌ریه‌ت , یاخود به‌شه‌ریه‌ت پیسكردنه ؟ ئه‌وه‌ڕه‌فتارێكی ئه‌خلاقییه , یان ئه‌و په‌ڕی به‌د ڕه‌وشتی ؟ ئه‌م وڕینانه‌چین ؟ ( كه‌سی یه‌كه‌م به‌خێًرای دێته‌قسه‌كردن و قسه‌كانی بۆ وروژاندنی كه‌سی دوهه‌مه )\nكه‌سی یه‌كه‌م : جه‌سته‌یه‌كی سوری ئینسانت له به‌رده‌ستایه به تۆخی له‌سه‌ری بنوسه بژی مــرۆڤ , چه‌قۆیه‌كی سور سور , به‌ده‌سته‌وه بگره و له نێو خه‌ونی مرۆڤدا بنوسه بژی حه‌قیقه‌ت . ( كه‌سی دوهه‌م خیرا وه‌ڵامی ئه‌داته‌وه )\nكه‌سی دوهه‌م : تۆیش پارچه‌یه‌كیت له ( ته‌ور ) ده‌ته‌وێت خه‌ونه جوانه‌كانت بنویسته‌وه به ده‌ست و خه‌تی جه‌لــلاد .\nكه‌سی سێهه‌م : ئــای له ( چه‌قۆ و ته‌ور و جه‌لــلاد ) ده‌ست و خه‌تیان چه‌ند ناخۆشه , ئای مه‌مله‌كه‌تی حه‌قیقه‌ت به چ ناشرینییه‌ك , شه‌ریعه‌تی جوانی ده‌نوسرێته‌وه ؟! ده‌ی چاوه‌ڕوانی چین ( بۆ كه‌سیی یه‌كه‌م و دوهه‌م ) چه‌قۆكانتان هه‌ڵبگرن و یه‌كتری پارچه‌پارچه‌بكه‌ن , تابزانین پارچه‌ی كامتان به‌شی كلكه ته‌ورێكی سوری تێداده‌بێت ؟!\nكه‌سی چواره‌م : ( له‌نیوان كه‌سیی یه‌كه‌م و دوهه‌مدایه ) كامتان چه‌قۆتان پێیه , تا ئه‌و شه‌یتانه‌ی پێبكوژم كه پێكه‌نینی به‌م گه‌مه شێتانه‌تان دێت ؟ چیی بكه‌م له‌مۆمه‌كان ( بۆكه‌سی سێهه‌م ) ئێستا دایگیرسێنم , یان .. ( قسه‌كانی پێده‌بڕدرێت )\nكه‌سی سێهه‌م : نه‌خێًر ئێستا نا , جارێ پارچه قوماشه‌كان هه‌ڵبواسن , ئه‌وه ئێوه‌خه‌ریكی چین ؟ توزێ بجوڵێن , گوێبگره\n( بۆكه‌سی چواره‌م ) له‌جیگای قوماشه ڕه‌نك ( سوره‌كان ) ئا … هیچ , هه‌رلایبه‌ن هه‌ڵی مه‌واسن .\n( كه‌سیی یه‌كه‌م و دوهه‌م بێده‌نگن , كه‌سی چواره‌م و پێنجه‌م سه‌رقاڵی ئاماده‌كردنی سه‌رشانۆكه‌ن , كه‌سی سێهه‌م به بێده‌نگی و بیزارۆییه‌وه له كه‌سی یه‌كه‌م و دوهه‌م ده‌ڕوانێت )\nكه‌سی سێهه‌م : كه‌س هه‌یه به په‌یژه‌ی به دڕه‌وشتیدا بگاته باڵه خانه‌ی ڕه‌وشت ؟ بۆچی مانایه‌كی جوان ئه‌به‌خشه ئه‌و چه‌قۆیه كه به‌ناوی كڕینه‌وه‌ی شه‌ره‌فه‌وه سه‌ری ئینسان ده‌په‌ڕێنێ ؟\nبۆ به‌چاوی حورمه‌ته‌وه ده‌ڕواننه ئه‌و بێشه‌ره‌فیه‌ی كه له خوێنی ئینسانه‌كاندا به‌دوای شه‌رفدا ده‌گه‌ڕێ ؟\nباتێبگه‌م , تێم گه‌یه‌نن …ئێوه نازانن چی ئارامییه‌ك ده‌به‌خشنه ده‌روونم گه‌ر عه‌ناعه‌تم پێبكه‌ن كه ئه‌م شه‌ڕه‌تان مانایه‌كی هه‌یه و به‌دڕه‌وشتی نییه ؟! خۆزگه تێده‌گه‌یشتم كه بۆچی واهه‌ست ده‌كه‌ن ئێوه خۆتانن و قورمیش نه‌كراون ؟\nڕێگه‌مه‌ده‌ن خوێنی پیس بگاته شاده‌ماره‌كانی ناختان … بۆ ده‌متان پڕه له خوێن ؟ به‌رله هه‌ر ئازارێك بونه‌وه‌رێكی گوناه له‌ناختاندایه و ئازاری ئه‌ده‌ن … به‌رله‌هه‌ر ده‌نگێك , نوزه‌یه‌ك له‌به‌رائه‌ت له‌ناختاندایه و ئه‌یخنكێنن , ئاخر بۆ ؟ بونه‌وه‌رێكی نامۆ له ئێوه ناچێ و له‌ناختاندایه بیكوژن تــاببنه‌وه به‌خۆتان , ئاخر چۆن ده‌كرێ به‌ده‌نگێكی ناساز گۆرانییه‌كی خۆش بوو ترێ ؟!\n( كه‌سی شه‌شه‌م و حه‌وته‌م دێنه‌سه‌رشانۆ یه‌كی ( ده‌ف ) ێكیان به‌ده‌سته‌وه‌یه و ده‌یژه‌نن , كه‌سی شه‌شه‌م له كۆتای دواقسه‌ی كه‌سی سێهه‌مدا گۆرانییه‌كی شادی ده‌چڕێت , له‌گه‌ڵ گۆرانییه‌كه‌دا كه‌سایه‌تیه‌كان به‌شێوه‌یه‌كی هونه‌ری یه‌كسان له‌سه‌ر شانۆكه بڵاو ده‌بنه‌وه , ده‌كرێ ماوه‌ی گۆرانییه‌كه دیاری بكرێت و دوو خوله‌ك تێنه‌په‌ڕێنێ )\nكه‌سی پێنجه‌م : ( له‌دوای ته‌واو بونی گۆرانیه‌كه ) ده‌م خۆش , ده‌م خۆش , په‌نجه‌كانتان سه‌لامه‌تبێ …به‌رله‌وه‌ی ئێوه‌بێن , خه‌ریك بو له نێو ئه‌م كه‌شه توڕه‌یه‌دا , شوێنێك بۆ هێمنی به‌كرێ بـــگرم !؟\nكه‌سی چواره‌م : واز له‌م هه‌مو ڕقـــه بهێنن , با هه‌میشه وێل نه‌بین و ساتێك بۆ خۆشه‌ویستن قه‌رزبكه‌ین !!\nكه‌سی یه‌كه‌م : ته‌نها ده‌مه‌وێت بزانم كوڕی كامیانه , جه‌لــلاد یان قوربانی ؟\nكه‌سی دوهه‌م : هێشتا خۆت نیت , كه‌سێكی شێوێنراویت و هه‌ستی پێناكه‌ی , چونكه بێ هه‌ستی .\nكه‌سی یه‌كه‌م : ده‌مه‌وێت هه‌ست به بونت بكه‌م , به‌ڵام یۆ نایه ڵیت , چونكه خراپ قورمیشكراوی .\nكه‌سی سێهه‌م : ( توره‌ده‌بێت ) … بابه‌س بێت , ئیدی به‌سه خول خواردنه‌وه له‌بازنه‌ی بێ هه‌ستیدا , ده‌بێ بڕوا بهێنن كه نیشتمان له‌نێو زه‌برو زه‌نگدا نــابێته بــه‌هه‌شت …هه‌ست به‌وه‌بكه‌ن كات به فیڕۆده‌ڕوات و هێشتا ئێوه ده‌به‌نگانه بێئاگان , ئێمه نمایشێكمان له‌پێشه ناكرێ به‌م باره خراپه‌ی ده‌رونمانه‌وه چاوه‌ڕوانی پێشكه‌شكردنێكی باشبین .\n( بێده‌نگیی یه‌كی كورت و كه‌سی سێهه‌م به ئاماژه كه‌سی چوارم و پێنجه‌م ئاگادار ده‌كاته‌وه كه له‌سه‌ر كاركردن به‌رده‌وام بن , كه‌سی شه‌شه م و حه‌وته‌م به ده‌ست خشاندنیان له كامه‌ی ده‌فه‌كان و یاریكردن به زنجیره‌بازنه‌یه‌كانی ده‌فه‌كان جۆرێك له‌مۆسیقا دروست ئه‌كه‌ن بۆ ئه‌و دیمه‌ن كورته , كه‌سی یه‌كه‌م له سوچێكی شانۆكه‌دا دانیشتوه وڕوناكی ده‌كه‌وێته‌سه‌ری )\nكه‌سی یه‌كه‌م : هه‌رچی ده‌رگای به‌خته‌وه‌ریه داخراوه و كلیله‌كانی له گیرفانی ( حه‌زره‌تی فــه‌ساد ) دایه … هه‌مو كون و قوژبنه‌كانی ئه‌م مه‌مله‌كه‌ته هه‌روه‌ك ئه‌ندامه‌كانی له‌شم شاره‌زام , به‌ڵام هێشتا نازانم بۆهه‌رچی خه‌ونمان هه‌یه ده‌كرێته كه‌لاوه ؟\nبۆچی سه‌رخوان هه‌یه پڕه له‌نان و پێكه‌نین … سه‌رخوانیش هه‌یه پڕه له‌برسێتی ؟ ئێره مه‌مله‌كه‌تێكه پره له‌و كه‌سانه‌ی هێشتا نازانن كوڕی كامیانن , جه‌لــلاد یان قوربانی … ئێره‌مه‌مله‌كه‌تی ( ته‌وره , ته‌ور ) ته‌وره‌كانیان ده‌خه‌نه سه‌رملمان و پێمان ده‌ڵێن : به‌هه‌شتی ئێمه هه‌ڵده‌بژێری یان دۆزه‌خی خۆت ؟!\nئه‌گه‌ردۆزه‌خی خۆم هه‌ڵببژێرم , ته‌ور به ده‌سته‌كان به‌شێت به مناڵانی شار ده‌م ناسێنن و له‌به‌رده‌م ده‌رگای مزگه‌وته‌كانیشدا وێنه‌كه‌م بڵاو ده‌كه‌نه‌وه له‌ژێره‌وه به‌خه‌تێكی تۆخ ده‌نوسن ( هێشتا نازانی كێ باوكێتی ) !!\nئه‌مه گه‌یشتنه به‌دڵنیایی , ئیدی كه‌ی ئه‌وه ده‌به‌نگیی و كاڵ فامییه ؟\nئه‌وه حه‌قیقه‌تی ئه‌و زاته گه‌ورانه‌یه كه‌نازانم له‌كام ماڵی سوری شۆِرشه‌وه هاتون ؟! ( كه‌سی سێهه‌م لیی نزیك ده‌بێته‌وه ) ئه‌وه فه‌ساد كردنی ئه‌قڵه , ژیانی هه‌مومانی كردو وه‌ته گۆڕستان , ئه‌وه … ( كه‌سیی سیهَه‌م قسه‌كانی پێده‌بڕێت )\nكه‌سی سێهه‌م : نه‌خۆشنیت وا ڕه‌نگت بڕسكاوه ؟\nكه‌سی یه‌كه‌م : له هیچ ڕه‌نگێك ناچم تانه‌خۆشی تێدا بدۆزمه‌وه !\nكه‌سی چواره‌م : پێم نه‌وتن … مرۆڤگه‌لێكی ئێجگار خه‌یاڵ پڵاوین … هیچ شتێك نه‌ما له‌شوێنی خویدانه‌بێت , ته‌نها پێویستمان به‌كه‌مێك پشوو هه‌یه .\nكه‌سی سێهه‌م : ( بۆ جێبه‌جێكه‌ری ڕوناكی شانۆیه‌كه ) ڕوناكییه‌كان بكوژێنه‌ره‌وه با نه‌سوتێن ( كه‌سی دوهه‌م ده‌یه‌وێت مۆمێك دابگیرسێنێت ) ڕوناكی مۆمێك تاریكی له دونیادا ناهێلێت ( مۆمه‌كه‌ی لێوه‌رده‌گرێت ) به‌ڵام ئه‌م مۆمه‌ی تۆ سه‌رشانۆكه ڕوناك ناكاته‌وه !؟\nكه‌سی دوهه‌م : ئاخر ئه‌گه‌ر ڕوناكییه‌كان بكوژێنرێته‌وه چاومان هیچ نابینێت .\nكه‌سی سێهه‌م : ئه‌گه‌ر خۆمان بمانه‌وێت چاومان هه‌موشتێك ده‌بینێت ئه‌گه‌ر له تاریكیشدا بێت !!\n( بۆجێبه‌جێگه‌ری ڕوناكی شانۆیه‌كه ) گڵۆپه‌كان بكوژێنه‌ره‌وه , ئه‌مه‌یان … ئه‌وه‌ش … ئه‌و سه‌ری شانۆش … به‌رده‌می من … گڵۆپه سوره‌كانیش , ئۆكه‌ی ( ok ) زۆرباشه , بڕۆنه ژوری خۆگوڕین كات درنگه .\n( ته‌وای كاره‌كته‌ره‌كان سه‌رشانۆكه به جێ ده‌هێلن و ڕووناكی به‌شێوه‌ی ( ڤۆلۆ ) ده‌كه‌وێته‌سه‌ر كاره‌كته‌ری یه‌كه‌م و ورده‌وه‌رده ڕوناكییه‌كه كاریگه‌رتر ده‌بێت )\nكه‌سی یه‌كه‌م : ( بۆ بینه‌ران )\nئه‌ی ئێوه … نه‌وه‌ی كامیانن , جه‌لــلاد , یانی قوربانی ؟\nتێبینی : بۆ نوسینی ئه‌م ده‌قه شانۆیه سود له توێژینه‌وه‌یه‌كی ( ئاراس عه‌بدولكریم ) وه‌رگیراوه.\nكۆتایی زستانی 2009\nPrevious به‌ر له‌وه‌ی مه‌رگ ته‌ریقم كاته‌وه …… فازیل أحمد\nNext بۆ ((به‌ختیار عه‌لی )) نوسه‌رانی تریش ئه‌توانن بیخوێننه‌وه


میر محەمەدی كوڕی سەلمان جێنشینی پادشای سعودیەو وەزیری بەرگری ئەو وڵاتە ئاشكرای كرد رووداوەكان چۆن دەبن ئەگەر شەڕلەنیوان عەربستانی سعودیە و ئێران رووبدەن.\nجێنشینی پادشای سعودیە لە چاوپێكەوتنێكیدا لەگەڵ كەناڵی سی بی سی ئەمریكی لە بەرنامەی 60 خوولەك رایگەیاند: هێرشی سەر وێستگەكانی كۆمپانیای ئارامكۆ بەتەنها لێدان نەبوو لەدڵی پیشەسازی ووزەی سعودیە بەڵكوو هێرش كردن بوو بۆ سەر دڵی پیشەسازی جیهان\nهێرشی سەر ئارامكۆ بوو بەهۆی پەككەوتنی 5.5% لە پێداویستیەكانی جیهان و پێداویستیەكانی ویلایەتە یەكگرتوەكانی ئەمریكا و چین وجیهان بەگشتی لە رووی ووزە\nلەوەڵامی پرسیارێكی پێشكەشكاری بەرنامەكەدا كاتێك پرسی عەرەبستانی سعودیە یەكەمین هاوردەكاری جیهانە لە بواری چەك و تەقەمەنی و جبەخانە سەربازییەكاندا بۆچی نەیتوانی رووبەروی هێرشەكان ببێتەوە ؟\nبەرپرسە باڵاكەی سعودیە رایگەیاند: پادشا نشینی عەرەبستانی سعودیە رووبەرەكەی بەگوێرەی قەبارەی كیشۆرێكە و لەهەموو ئەوروپای خۆرئاوا گەورەترە ئێمە لەسەرجەم بەرەكانەوە هەڕەشەمان لەسەرە سەختە بتوانرێت هەموو ئەو بەرانە تۆكمە بكرێت و بەتەواوی كۆنترۆڵ بكرێت.\nراشیگەیاند: سیستمی بەرگری سعودیە بریتیە لە سیستمی مووشەكی پاتریۆت و مووشەكی هۆك ی ئەمریكی كە بۆ خستنە خوارەوەی فرۆكەی بێفرۆكەوان دیزاین نەكراوە.\nلەوڵامی پرسیارێكیشدا بۆچی ئێران هێرشی كردوەتە سەر كۆمپانیای نەوتی ئارامكۆ و ستراتیژ لەو هێرشەی ئێران چییە؟\nوتیشی: جگە لەگێلی هیچی ترنیە و هیچ ئامانجێكی ستراتیژی لە پشتەوە نیە ، تەنها گێل هێرش دەكاتە سەر 5% لە ووزەی جیهانی ، وئامانجی ستراتیژی ئێران ئەوە بوو بیسەلمێنن كە گێلن و سەلماندیشیان كە گێل ن.\nهەروەك جێنشینی پادشای سعودیە هاوڕابوو لەگەڵ مایك پۆمپیۆ وەزیری دەرەوەی ئەمریكا كە رایگەیاندبوو ئەوەی ئێران پێی هەستاوە كاری شەڕخوازییە.\nوەزیری بەرگری سعودیە روونیكردەوە كاریگەرەیەكانی شەڕ لەنێوان سعودیەو ئێران بۆ سەر ناوچەكە بریتیە لە پەككەوتنی نزیكەی 30% ووزە بۆ جیهان ، هەروەك 20% رێڕەوە بازرگانیە جیهانیەكان لەناوچەكەدایە،هەروەها نزیكەی 4% بەرهەمی ناوخۆی كۆی جیهان لە ناوچەكەدا ساغ دەكرێتەوە،چی رودەدات ئەگەر ئەو سێ سەرچاوەیە راگیران واتای ئەوەیە كە ئابوری جیهان بەگشتی دادەتەپێت نەك بەتەنها ئابوری عەرەبستانی سعودیەو وڵاتانی خۆرهەڵاتی ناوەراست\nبەرپرسەكەی سعودیە تەئكیدی كردەوە ئەگەر جیهان رێوشوێنی بەهێز نەگرێتەبەر لەدژی ئێران ئەوا هەڕەشەی زیاتر دەبینین بۆ سەر بەرژەوەندیەكانی جیهان ، هەناردەكردنی نەوت پەكی دەكەوێت و نرخی نەوت بەشێوەیەكی پێش بینی نەكراو بەرز دەبێتەوە .\nسەبارەت بەوەی ئایە ئەوان چارەسەری سەربازی بە رێگە چارەیەكی باش دەزانن لەگەڵ ئێراندا ؟ رایگەیاند: هیوادارم شەڕ روونەدەدات ،چونكە چارەسەری سیاسی و رێگە چارەی ئاشتیانە زۆر لەهەڵگیرسانی شەڕ باشترە.\nمحەمەد كوڕی سەلمان جەختیشی كردەوە پێویستە دۆناڵد ترامپ سەرۆكی ئەمریكا لەگەڵ حەسەن رووحانی كۆبێتەوە بەمەبەستی داڕشتنی رێككەوتنێكی نوێ سەبارەت بە پرۆگرامی ئەتۆمی ئێران و هەژمونی ئێران لە خۆرهەڵاتی ناوەراستدا.\nهەریەك لە ئەمریكا و وڵاتانی ئەوروپا و عەرەبستانی سعودیە سەركۆنەی ئێران یان كرد لەبەرامبەر هێرشەكانی سەر ئارامكۆ لەبەرامبەردا تاران رەتیكردەوە كە ئەوان لە پشت ئەو هێرشانەوە بن.


شانده‌كه‌ی هه‌رێمی كوردستان گه‌یشتنه كۆشكی سه‌رۆكایه‌تی كۆمار\nلەرێگەی مانگی دەستكردەوە گیراون\nوێنەی سێ ناوچەی عێراق كە هێرشیان كراوەتەسەر\nکەشوهەوا و پلەکانی گەرمای ناوچە جیاوازەکانی هەرێمی کوردستان\nناتانیاهۆ: هێرش دەكەینە سەر بنكەكانی ئێران\nرۆژنامەی نیویۆرك تایمز: ئیسرائیل بۆردومانی كۆگاكانی چەكی حەشدی شەعبی كردوە\nهاوڵاتیان لەبارەی پڕکردنەوەی فۆرمی کارتی نیشتمانی ئاگاداردەکرێنەوە\nلەماوەی مانگێكدا 20 كۆڵبەر كوژراون و برینداربون\nپردی جۆرج واشنتن بەهۆی هەڕەشەی بۆمبەوە دادەخرێت\nحەشدی شەعبی گرتەی ڤیدیۆیی ساتی هێرشكردنە سەر فرۆكە بێفڕۆكەوانەكەی بڵاوكردەوە\n- 4/5/2017 8:59:00 AM 3126 جار خوێندراوەتەوە\nبه‌یانی ئه‌مڕۆ شانده‌كه‌ی هه‌رێمی كوردستان گه‌یشتنه شاری به‌غداو كه‌مێك له‌مه‌وبه‌ریش گه‌یشتنه كۆشكی سه‌رۆكایه‌تی كۆمارو بڕیاره یه‌كه‌مین كۆبوونه‌وه‌یان له‌گه‌ڵ فواد مه‌عسوم سه‌رۆك كۆماری عێراق-دا بێت.\nشانده‌كه‌ی هه‌رێم پێکهاتووە لە فازڵ میرانی و فوئاد حسێن و عەدنان موفتی.\nعەدنان موفتی ئه‌ندامی مه‌كته‌بی سیاسی یه‌كێتی كه ئه‌ندامی شانده‌كه‌یه دوێنێ به میدیاكانی سه‌ر به حزبه‌كه‌ی راگه‌یاندبوو "شانده‌كه سبه‌ینێ بۆ گفتوگۆکردن لەسەر ریفراندۆم و ھەڵکردنی ئاڵای کوردستان دەچێتە بەغدا".\nشانده‌كه‌ی هه‌رێم به‌یانی ئه‌مڕۆ چوارشه‌ممه گه‌یشتنه كۆشكی سه‌رۆكایه‌تی كۆمارو بڕیاره له‌گه‌ڵ لایه‌نه‌سیاسیه‌كاندا له‌به‌غدا كۆببنه‌وه، یه‌كه‌مین كۆبوونه‌وه‌شیان له‌گه‌ڵ فواد مه‌عسوم سه‌رۆك كۆماری عیراقدا ده‌بێت.\nفوئاد حسێن، سەرۆکی دیوانی سەرۆکایەتی هەرێم ئێواره‌ی دوێنێ به رۆژنامه‌نوسانی راگه‌یاند، سبەینێ شاندی هەرێم سەردانی بەغدا دەکات، به‌ڵام به‌وته‌ی ئه‌و، ئامانجی سه‌ردانه‌كه گفتوگۆکردنه لەسەر پەیوەندی نێوان هه‌ردوولاو بارودۆخی کەرکوک.\nسه‌ردانی شانده‌كه هاوكاته له‌گه‌ڵ پێكهێنانی شاندێكی هاوبه‌ش له‌لایه‌ن یه‌كێتی و پارتی-یه‌وه بۆ سه‌ردانیكردنی لایه‌نه‌كان تا له‌باره‌ی پرسی ریفراندۆمه‌وه گفتوگیان له‌گه‌ڵدا بكه‌ن.\n#ئاڵای کوردستان #ریفراندۆم و هه‌ڵبژاردن #هه‌رێمی كوردستان #بەغدا\nبەڤیدیۆ..ژنێك خەسوی دەخنكێنێت\nبەڤیدیۆ..فرۆکەیەکی عێراقی "بە بزوێنەرێکی ناتەواوەوە "دەیەوێت گەشت بکات\nکەرکوک؛ ژنێك لەگەل پیاوێکی دیکە دەست تێکەڵ دەکات و مێردەكەی خۆی دەكوژێت\nحەشدی شەعبی ساتەوەختی دەستگیركردنی گەورەترین مافیای ماددە هۆشبەرەكانی بڵاوكردەوە\nپەرلەمانتارێكی عێراق پێشنیاردەكات وێنەی سەدام حسێن لە هۆڵەكانی پەرلەمان و حكومەت دابنرێت\nعەبدولمەهدى فەرمانیکرد بە راگرتنى سەرجەم گەشتە ئاسمانیەکان و لێکۆڵینەوە لە تەقینەوەکەى کۆگاى سەقەر\nچەکدارانی حەشدی شەعبی رێگای موسڵ- هەولێر دادەخەن\nوەزارەتی دارایی خەرجكردنی تریلیۆنێك و 200 ملیار دینار لە داهاتی بەسرە رادەگەیەنێت\nبەغدادی توركمانێك دەكاتە جێگری خۆی


یه‌كگرتوو؛ حیزبێكی ده‌سه‌ڵات یان قوتابخانه‌یه‌كی په‌روه‌رده‌یی؟\n12/30/2019 4:37:00 PM 270 جار خوێندراوەتەوە\nكۆمه‌ڵێك ڕۆژنامه‌نوسی چه‌ند كه‌ناڵێكی جیاواز و به‌شێكی گرنگ له خوێنه‌ره‌كانم له‌م دوو ڕۆژه‌دا داوای بۆچون و خوێندنه‌وه‌ی دۆخی ئێستای یه‌گرتوویان لێكردوم.\nبه‌داخه‌وه له‌به‌ر بێكاتی نه‌متوانی وه‌ڵامی داوای ته‌له‌فزیۆن و ڕۆژنامه‌نوسه‌كان بده‌مه‌وه، به‌ڵام هه‌وڵده‌ده‌م لێره‌دا چه‌ند تبینیه‌كی خێرا له‌سه‌ر یه‌كگرتووی ئێستا و داهاتوو بنوسم، به ئومێدی ئه‌وه‌ی كه له هه‌فته‌ی یه‌كه‌می مانگی مارس، كه له كوردستان ده‌بم، له به‌رنامه‌یه‌كی تایبه‌تدا به چڕی قسه‌ی لێبكه‌ین.\n１. له‌سه‌ر ئاستی سیاسی و كۆمه‌ڵایه‌تی یه‌كگرتوو دیارده‌یه‌كی گرنگه له كوردستان. به‌شێكی گرنگ له‌و ئه‌كته‌رانه‌ی كه ئیداره‌ی ده‌سه‌ڵات ده‌كه‌ن له كوردستاندا، به فلته‌ری یه‌كگرتوودا تێپه‌ڕیون و ڕۆژێك له ڕۆژان یه‌كگرتوو بوون. له‌سه‌ر ئاستی كۆمه‌ڵایه‌تیش، زۆر به ده‌گمه‌ن بستێك له جه‌سته‌ی كۆمه‌ڵایه‌تی كوردستانت ده‌ستده‌كه‌وێت كه په‌نجه‌مۆری یه‌كگرتووی به‌سه‌ره‌وه نه‌بێت.\n２. به‌ڵام له‌هه‌مان كاتدا یه‌كێك له قه‌یرانه‌كانی ئه‌م دیارده‌یه بریتيیه له‌وه‌ی كه تا ئه‌م چركه‌ساته‌ش خۆی بۆ یه‌كلاییناكرێته‌وه له‌نێوان مۆنۆلۆگ له‌گه‌ڵ خودی خۆی و دیالۆگ له‌گه‌ڵ ئه‌وانی دیكه‌دا، له‌نێوان كارگه‌یه‌كی په‌روه‌رده‌یی و حیزبی ده‌سه‌ڵاتدا.\n３. كارگه‌ی په‌روه‌رده‌یی كار له‌سه‌ر به‌رهه‌مهێنانی تاكێكی عه‌قائیدی ده‌كات. یه‌كگرتوو له‌مه‌دا ته‌واو سه‌ركه‌وتوبوه. به‌ڵام حیزبی ده‌سه‌ڵات كار له‌سه‌ر كرانه‌وه به‌سه‌ر ته‌واوی كۆمه‌ڵگادا ده‌كات، كۆمه‌ڵگا به دیندار و بێ دینه‌كانیه‌وه، به ژن و پیاوه‌وه، به موسڵمان و مه‌سیحی و جوله‌كه و كاكه‌یی و ئێزیدی و ...كانیه‌وه. یه‌كگرتوو له‌مه‌یاندا شكستی گه‌وره‌ی به‌ده‌ستهێناوه.\n４. یه‌كگرتوو سه‌ركه‌وتووبوه له وه‌رگرتنی كۆمه‌ڵێك هه‌ڵوێستی نیشتمانی زۆر جواندا، به‌ڵام شكستی گه‌وره‌ی هێناوه له كه‌پیتالیزه‌كردن و وه‌به‌رهێنان و مۆبیلیزه‌كردنی ئه‌و هه‌ڵوێستانه‌دا، به‌پێچه‌وانه‌ی پارتیه‌وه كه له هه‌مان ڕێگاوه كورسیه‌كانی گه‌یانده چل و پێنج!.\n５. یه‌كگرتوو تێناگات له‌وه‌ی سه‌رده‌م پارادیگمی خۆی گۆڕیوه و ئێستا سه‌رده‌می سه‌ركرده‌ی دانا و له‌سه‌رخۆ و ریشسپی نیه، به‌ڵكو سه‌رده‌می ئه‌و ئه‌كته‌رانه‌یه كه ده‌توانن زۆرترین كه‌سی كۆمه‌ڵگا قه‌ناعه‌ت پێبكه‌ن. به زمانێكی دی، یه‌كگرتوو تێناگات له‌وه‌ی كه ئێستا سه‌رده‌می دكتۆر موسه‌ننا ئه‌مین و مامۆستا ئه‌بوبه‌كر كاروانیه نه‌ك سه‌رده‌می دانایانی وه‌ك مامۆستا سه‌لاحه‌دین و موحه‌مه‌د فه‌ره‌ج !\n６. فاكته‌كان ده‌ریده‌خه‌ن كه یه‌كگرتوو دره‌نگ وانه له ئه‌زمونه‌كانی هاوشێوه‌كانی وه‌رده‌گرێت و چه‌ندین كیلۆمه‌تر له‌دوای بزوتنه‌وه‌ی نه‌هزه له تونس و پارتی داد و گه‌شه‌پێدان له توركیاوه‌یه، له‌كاتێكدا له‌سه‌ر ئاستی گوتار، وه‌ك هه‌ر كوردێكی دی، خۆی به لوتكه‌ی پێشكه‌وتن ده‌زانێیت ! ئه‌مه بۆ پارتی و یه‌كێتی و حیزبه‌كانی دیكه‌ش هه‌روایه و په‌یوه‌ندی به بونیه‌ی كۆمه‌ڵایه‌تی مرۆڤی كوردیه‌وه هه‌یه.\n７. پرسی ژن تائێستاش لای یه‌كگرتوو، وه‌ك زۆربه‌ی حیزبه‌كانی دیكه‌ی كوردستان، به‌شێوه‌یه‌كی كلاسیكی مامه‌ڵه‌ی له‌گه‌ڵدا ده‌كرێت، واته وه‌ك دیكۆرێكی جوان، نه‌ك وه‌ك ئه‌كته‌رێكی كاراو سه‌ربه‌خۆ. جیاكردنه‌وه‌ی ڕیزی ژنان له ریزی پیاوان، ئاماژه‌یه بۆ ئه‌وه‌ی كه تیۆریسیانه‌كانی یه‌كگرتوو زۆریان ماوه كه له مۆدێلی ڕاشید غه‌نوشی تێبگه‌ن.\n８. له‌بیرمان نه‌چێت یه‌كگرتوو وه‌ك ڕێكخراوی سیاسی به‌لای كه‌مه‌وه مێژوه‌كه‌ی ده‌گه‌ڕێته‌وه بۆ ساڵی ١٩٥٢. واته نزیكه‌ی حه‌فتا ساڵه یه‌كگرتوو كار له‌سه‌ر گۆڕینی دنیا ئه‌كات ! به‌ڵام به‌هه‌موو ئیسلامیه‌كانی كوردستانه‌وه، له ١٩٩٢ وه تا ٢٠١٩، هه‌رگیز په‌رژینی ١٧ له ١٠٠ یان تێنه‌په‌ڕاند. واته ناتوانن موسوڵمانان قه‌ناعه‌ت پێبكه‌ن كه ئه‌مان نوێنه‌رایه‌تی خه‌ونه‌كانیان ده‌كه‌ن.\n９. پرسیاری سه‌ركی كه ئه‌بێت یه‌كگرتوو له‌خۆی بكات : ئایا كاتی موراجه‌عات نه‌هاتوه ؟\nعێراق و كوردستان بەرەو كوێ؟\nموقتەدا سەدر.. مناڵە لاسارەكەی ڕژێم\nلە پشت کەوالیسەکانی ڕێکەوتنەکەی سوشیەوە : کورد و پێگە نوێیەکەی !\nئەو خاڵانەی کە دەکرێت سەرۆکی هەرێم لەگەڵ سەرۆک کۆماری فەرەنسادا باسی بکات


ليژنەى بينينى مانگ لە وەزارەتى ئەوقاف و كاروبارى ئايينى هەرێمى كوردستان و وەقفى سونى لە عێراق ڕۆژى هەينيان وەك يەكەم ڕۆژى مانگى ڕەمەزانى پيرۆز دیاری کرد.\nليژنەى بينينى مانگ لە وەزارەتى ئەوقاف و كاروبارى ئاينى هەرێمى كوردستان راگەیەندراوێکى بڵاوکردەوە و تیایدا ئاماژەى بەوە کرد "ئەمڕۆ (چوارشەممە) ليژنەكە بەمەبەستى دياریكردنى يەكەم ڕۆژى مانگى ڕەمەزان كۆبوەتەوە".\nئەوەش هاتوە، بە بەڵگە شەرعيەكانى بينينى مانگ و هەماهەنگى لەگەڵ ئەندامانى ليژنەكانى تايبەت بە بينينى مانگ لەسەر ئاستى هەموو پاڕێزگاكانى هەرێمى كوردستان، وە لەبەر نەبونى بەڵگەى شەرعى پێويست دەركەوتوە كە مانگ لە ئاسمانى هەرێمى كوردستاندا نەبينراوە.\nرونيشكراوەتەوە، بۆيە ليژنەى باڵاى بينينى مانگ ڕايدەگەيەنێت سبەينێ (پێنجشەممە 23\_4\_2020) تەواوكەرى مانگى شەعبانە، دوو سبەى (هەينى، 24\_4\_2020) يەكەم ڕۆژى مانگى ڕەمەزانى پيرۆزى ساڵى 1441 ى كۆچيە.\nلاى خۆشيەوە وەقفى سونى لە عێراق لە كۆنگرەيەكى ڕۆژنامەوانيدا ڕايگەياندوە، بەهۆى نەبونى هيچ بەڵگەيەك بۆ بينينى مانگ سبەینێ (پێنجشەممە) تەواوكەرى مانگى شەعبانە و ڕۆژى (هەينى) دەبێتە يەكەم ڕۆژى مانگى ڕەمەزان.\nڕونيشكراوەتەوە، ليژنەى فەتواى هەندێك لە دەوڵەتانى ئيسلامى ئێوارەى ڕۆژى چوارشەممە چاودێرى بينينى مانگيان كردوە، بەڵام هەندێك دەوڵەتى تر ئێواەرى ڕۆژى پێنجشەممە چاودێرى دەكەن.\nچارەسەرى هەر توشبويەكى كۆرۆنا چەندى تێدەچێت؟ (ئەمریکا و هەرێمى کوردستان) بە نموونە\nهەرێمى کوردستان؛ سێ توشبووى کۆرۆنا چاکبوونەوە\n2020.04.24 - 20:09\nهەرێمى كوردستان؛ دەرگاى هەناردەى مريشك بەڕوى ناوەڕاست و خوارى عێراق كرايەوە\n2020.04.12 - 17:25


کوژران و برینداربوونی ٣ کۆڵبەر لە سنووری ورمێ – زاگرۆس پۆست\nماڵەوە / کوردستان / کوژران و برینداربوونی ٣ کۆڵبەر لە سنووری ورمێ\nکوژران و برینداربوونی ٣ کۆڵبەر لە سنووری ورمێ\nشه‌ممه 15 ئاب 2020\tکوردستان, مافی مرۆڤ, هەواڵ 50 جار خوێنراوه‌ته‌وه\n٣ کۆڵبەری دیکە بە ھۆی تەقەی ھێزەکانی رژیم لە سنووری ورمێ کوژران و بریندار بوون.\nبەرەبەیانی ئەمڕۆ شەممە ٢٥ی گەلاوێژ، ھێزەکانی رژیمی ئیسلامی ئێران دەستەیەک کۆڵبەریان لە ئاوایی کوران دایە بەر دەستڕێژی گوللە و بەو ھۆیەوە کۆڵبەرێک گیانی بەخت کرد و دوو کۆڵبەری دیکەش بە سەختی بریندار بوون.\nئەو کۆڵبەرەی بە دەستی ھێزەکانی رژیم گیانی بەخت کردووە ناوی سەراج ئەحمەدی بووە، بەڵام شوناسی دوو کەڵبەرە بریندارەکە تا ئێستا نادیارە.


11/22/2020 9:03:41 PM\nگرەو لە سەر دوای کۆنگرە دەکرا بۆ خۆ کۆکردنەوەی یەکێتی بەڵام وا دەرنەچوو، بەڵکو قۆناغی دوورخستنەوە و دڵشکاندنی دەیان کادیری سەرکردایەتی و ناوەندی دەستیپێکرد، کە مەلا بەختیار دوا قوربانی ئەو قۆناغەیە بەڵام دوایین قوربانی نابێت.\nسڕکردنی مەلا بەختیار و سزادانی مەعنەوی رێواز فایەق و قوباد تاڵەبانی درێژکردنەوەی شەڕی نێوان کوتلەکانە، کە بەر لە کۆنگرە زۆر زەقتر بوو و ئێستا بە رووکەش کۆتایی ھاتووە، بەڵام لە ناواخندا ھەر بەردەوامە.\nھاوسەرۆکانی یەکێتی بەتایبەتی لاھور جەنگی بە بەھانەی بڕینی دەستی پارتی لە ناو یەکێتی و دوورخستنەوەی یەکێتیە دڵ زەردەکان؛ وەک شاناز برایم ئەحمەد ناوی لێنابوون، ھەروەھا ناچارکردنی پارتی کە مامەڵەی راستەوخۆ لەگەڵ ئەودا بکەن ھەوڵی قایمترکردنی پێگەی خۆی دەدا بۆ ئەوەی وەک بڕیاردەر و کاریگەرترین کەسی ناو یەکێتی بناسرێت.\nرەنگە لە بەھێزکردنەوەی ناوەندی بڕیاری یەکێتیدا لاھور جەنگی ھاوسەرۆک سەرکەوتوو بێت لەوەی ئەو بڕیار لە ھەموو شتێک بدا و لەناو یەکێتی ھیچ کەسێک نەتوانێت دژ بەو تەوژمە بزاڤ بکات، بەڵام دەرئەنجام یەکێتی وەک حیزب و دامەزراوەیەکی سیاسی باجی ئەوە دەدات.\nپێدەچێت تا ئەو ناوەندی بڕیارە کە دەڕسکێ و ھاوسەرۆک بە مرازی خۆی دەگا لە ناچارکردنی پارتی لە دانیشتن لەگەڵی، ئەوە بە دەیان کادیری سەرکردە و کادیرانی ئۆرگانەکانی لێ ھەڵوەرێن و پارتی بە دڵی خۆی باوەشیان بۆ بکاتەوە و تێر کات بەخۆی بدا تا سڵاوێک لە ھاوسەرۆک دەکات.\nتا ئێستا یەکێتی و ھاوسەرۆکە رژد و توندەکەی ھەنگاوێک لە دوای پارتیەوەن، پارتی پرسی سڵاوکردن و دانیشتنی راستەوخۆی لای لاھور جەنگی کردووەتە ئامانج و ستراتیژیەتی کاری دوای کۆنگرە، بەڵام لای خۆی وەک تاکتیک و پرسێکی لاوەکی ھێشتووەتەوە.


دەسبەسەرکردنی 216 کەس لە کوردستان بە تۆمەتی چالاکیی سیاسی – خۆڕاگری\nHomeهەواڵدەسبەسەرکردنی ۲۱۶ کەس لە کوردستان بە تۆمەتی چالاکیی سیاسی\nده‌زگا ئه‌منیه‌تییه‌کانی کۆماری ئیسلامیش له کوردستان له ماوه‌ی ئه‌و سێ مانگەی هاوین‌دا ئه‌وه‌نده‌ی زاندراوە، لانیکه‌م ۲۱۶ که‌سیان به تۆمه‌تی چالاکیی سیاسی و هاوکاریکردنی حیزبه کوردییه‌کانی دژبه‌ری کۆماری ئیسلامی قۆڵبه‌ست کردوه.\nبه‌پێی بانکی زانیاریی ناوه‌ندی مافی مرۆڤ بۆ ڕۆژهەڵاتی کوردستان ژماره‌یه‌ک له‌و گیراوانه تا کاتی دادگایی کردنیان به بارمته‌ی قورس ئازاد کراون و لانیکه‌م ۵۸ که‌س له‌وانه دوای به‌ناو دادگایی کرانیان سزای لە ۳ مانگ زیندان‌ڕا تا ۱۱ ساڵ زیندانیان به سه‌ر دا سه‌پاوه و سەرجەم ئەو ۲۸ کەسە بە ۲۱۱۷ مانگ (پتر لە ۱۷۴ ساڵ) زیندان مەحکووم کراون.\nجیا لە گرتنی ۲۱۶ کەس و حوکمدانی ۵۸ کەس و سزادانیان بە ۲۱۱۷ مانگ زیندانی، ۵ زیندانیی کوردیش لە زینداندا بەهۆی کەمتەرخەمی لە پێڕاگەیشتنی پزیشکی یان لەژێر ئەشکەنجەدا گیانیان لەدەست داوە. لەو پێنج کەسە سێ کەسیان بە ناوەکانی “داریوش کەنگرلوو”، “ئەحمەد ئاموختە” و “نەوبەخت سەحرایی” لە زیندانی ناوەندیی ورمێ گیانیان لەدەست داوە، “مووسا فاتحی” لە زیندانی ناوەندیی سنەدا گیانی لە دەست داوە و بەهمەن مرادی، کاسبکاری خەڵکی دێولان دوای دەسبەسەرکرانی لە ژێر ئەشکەنجەدا گیانی لێ ئەستێندراوە.


ده‌سکاریی جینێک ته‌مه‌ن درێژ ده‌کاته‌وه!\nچه‌ند تۆژینه‌وه ڕاستی ئه‌م ڕاستی ئه‌م مه‌سه‌له‌یان ده‌ر خستوه که له سه‌ر مشک ئه‌نجام دراون، وه به‌م دوایانه توێژینه‌وه‌که له سه‌ر مه‌یمونیش ئه‌نجام درا و ده‌رکه‌وت که نه‌بونی وه‌به‌رهێنانی ئه‌م پرۆتینانه ده‌بێته هۆی درێژکردنه‌وه‌ی ته‌مه‌ن و ڕێگرتن له ده‌رکه‌وتنی نیشانه‌کانی پیری.\nتوێژینه‌وه‌که ده‌ری خست که مشکه ده‌ستکاری کراوه‌کان له ڕێگای جێنه‌وه که پرۆتینی "S6K1" له کارخرابوو 950 ڕۆژ وه‌ک ته‌مه‌نی مام ناوه‌ندی ژیاون، واته زیاتر له 20% له‌و مشکانه‌ی که توێژینه‌وه‌که نه‌یگرتوونه‌ته‌وه.\nسه‌رچاوه: ڕادیۆ سه‌وا.


پێبۆ خدر: هەوڵ دەدەین هەڵبژاردەی عێراق بێنینە رواندز | دەزگاى زارى کرمانجى\n" تاكە لیژنەین گرنگی بە تێكڕای وەرزشەكان دەدەین"\nزاری كرمانجی- رواندز: دوای ئەوەی ساڵی 2016 لە رواندز لیژنەی تیپە میللیەكان دامەزراو تێكڕای تیپەكانی ئەم سنورە كەوتنە بەر سێبەری ئەم لیژنەیە, كارو چالاكییەكانی وەرزشی ئەو شارە پێشكەوتنی بەرچاوی بەخۆیەوە بینی و جیا لەمەش بەهۆی سەركەوتوویی لیژنەكە چەند تیپێكی شاری سۆرانیش هاتنە نێو لیژنەی تیپە میللیەكانی رواندز.\nلە دیمانەیەكدا سەرۆكی لیژنەی تیپە میللیەكانی رواندز پێبۆ خدر باسی لە كارو چالاكییەكانی لیژنەكە كردو سەرەتا گووتی" دوای ئەوەی ساڵی 2016 لەلایەن چەند گەنجێكی شارەكەمان ئەم لیژنەیە دامەزرا خۆشم یەكێك بووم لە دامەزرێنەرەكان, لیژنەی تیپە میللیەكانی رواندز لە دەرەوەی سنوری پارێزگای هەولێر یەكەم لیژنەیە كە دامەزراوەو دوای ئێمەش سۆران دامەزرا".\nدواتر باسی رێكخستن و چالاكییەكان كردو گووتی" توانیمان پۆلێنكارییەك بكەین بۆ تیپەكان, ئەوە بوو بەڕێرەوێكی باش رۆیشت و تێكڕای تیپەكانمان بۆ سێ ئاست پۆلین كردن, كە پلە یەك 10 تیپی لەخۆگرت و پلە دوو بەهەمان شێوە, پلە سێش 12 تیپ, هەمان ساڵ خولی تیپەكانی پلە یەك و دوومان ئەنجامدا و دواتریش پاڵەوانییەتی جامی رواندز كە تەواوی تیپەكانی هەرسێ ئاستی لەخۆگرت, بۆ یەكمجار جامی سوپەری رواندز لەم دەڤەرە بەڕێوەچوو".\nپێبۆ زیاتر تیشكی خستەسەر بەرنامەو كارو چالاكییەكانی ئەم لیژنەیەو گووتی" بۆ ئەمساڵ زۆرترین چالاكییمان لەهەگبەدایە دەمەوێ ئاماژە بەوە بكەم ئێمە تاكە لیژنەین لەسەر ئاستی كوردستان توانیومانە گرنگی بەگشت یارییەكان بدەین بەبێ جیاوازی وەك (تۆپی پێ, تۆپی بالە, تۆپی باسكە, تێنسی سەر زەوی, تێنسی سەرمێز, مەلەوانی, پاسكلسواری, شەترەنج, خولی نابژیوانی), سەرەتا هەڵساین بە كردنەوەی خولی تۆپی پێی دێرینەكان, مەبەستمان لەكردنەوەی ئەم خولە گەڕانەوەی یاریزانە دێرینەكانە بۆ نێو یاریگەكان و ئاشنا بوونیان بەیەكتری, چونكە دێرینەكان پێشەنگ و جێی شانازی ئەو لاو و گەنجان كە ئەمڕۆ لەمەیدانن, ئەگەر ئەوان نەبوونایە ئێمەش نەمان ئەتوانی ئەمڕۆ لە یاریگەكان ئامادەبین, خولەكە پێكهاتووە لە ۱۰ تیپ كە تیپی بنەسڵاوە وەك میوان داوەت كراوەكە یەكێكە لە تیپە دێرینەكانی شاری هەولێرو خاوەن زۆرترین دەسكەوتە, جیا لەوەش زۆرترین هاندەری هەیە, تیپەكانمان بەسەر دوو كۆمەڵە دابەش كردوون و بە كۆكردنەوەی خاڵ لەهەر كۆمەڵەیەك دوو تیپ سەردەكەون بۆ چوارگۆشەی زێڕین، خۆی خولی دێرینەكان وا باشە لە تەمەنی 40 ساڵەوە دەست پێ بكات, بەڵام بەهۆی نەبوونی تیپەكانی ئەم دەڤەرە كردمانە 37 ساڵ, وەك ئاگاداریشین لەم ناوچەیە یاریزان تەمەنی درێژی وەرزشی نیەو لە دوای تەمەنی 30 ساڵی لە یاریگەكان دوور دەكەوێتەوە, بەرنامەكانی داهاتوومان بە یارمەتی هاوكارانم لە لیژنەی تیپە میللیەكان و بنكەی وەرزش و لاوان و ناوەندی لاوانی رواندز رێگەمان پێ بدرێت لە ناو یاریگە ژورێكی نووستن درووست بكەین بۆ مانەوەی تیپەكانی دەرەوە بۆ ئەوەی بتوانین خزمەتێكی باشیان بكەین, چاكردنەوەی هەردوو یاریگەی تێنسی سەر زەوی و تۆپی بالە بۆ ئەوەی بتوانین كارو چالاكیەكانمان ئەنجام بدەین, كردنەوەی هەرسێ خولەكانی پلە یەك دوو سێ, بەتەواوی جوانتر كردنی وەرزشی شار, تا ئێستا تیپەكان و یاریزانان زۆر بەباشی هاوكارمانن ئەوەش جێگەی دەستخۆشیە ئەركی ئێمەیان ئاسانتر كردوە ئەوەی پێشمان بكرێت درێغی ناكەین".\nسەرۆكی لیژنەی تیپە میللیەكانی رواندز لەسەر دانانی سیستەمی ڤار لە خولەكانی رواندز گووتی" بە سوپاسەوە بەنزینخانەی شاد ئۆیل خاوەنی جوانرۆ سەتار هەستا بە سپۆنسەركردنی سیستەمی ڤار كە جێگەی دەستخۆشیە, سوودەكانی ڤار ئاسانكارییەكی تەواوی بۆكردووین هەڵەكانمان بۆ ئاشكرا دەكات, هەموو تیپەكانیش مافی تەواوی خۆیان پێ ئەدرێ لەرێگەی ڤارەوە، وەكو شاریش پێشكەوتنێكی زۆر باشەو دەتوانم بلێم تاكە قەزای كوردستانین ڤارمان بەكارهێناوە, هەرچەندە لە گەڕانەوە بۆ ڤار كاتی یارییەكان كەمێك دوا دەكەوێ لە دۆزینەوەی هەڵەكان, بەڵام تیپەكان هەموویان دڵخۆشن و كەسیش گازاندە ناكات لە گۆڕینی ئەنجام".\nلە كۆتایی قسەكانیدا سەرۆكی لیژنەی تیپە میللیەكانی رواندز گووتی" دەستەیەكی رێكوپێكی ناوبژیوانانمان هەیەو هەموویان لەوپەڕی ئاست بەرزی دان, لەگەڵ ئەوەشدا پێویستیان بەكردنەوەی خولێكی ناوبژیوانییە بۆ ئەوەی بتوانن بچنە نێو خولەكانی كوردستان و عێراق, پەنا بەخوا لە ماوەكی كەم خولێكی ناوبژوانیان بۆ دەكەینەوە بۆ بەرەوپێشچوونی ئاستیان و پێدانی بڕوانامەی یەكێتی تۆپی پێ, لە بەرنامەشماندایە لە رواندز خولێكی خۆش و بەچێژ بۆ تۆپی پێی دێرینەكان بۆ تیپەكانی چەند پارێزگایەكی كوردستان و عێراق بكەیەنەوە, پەنا بەخوا ئامادەكاری باش دەكەین تا بتوانین هەڵبژاردەی عێراق بهێنینە شارەكەمان بۆ یاریێكی دۆستانە لەگەڵ دێرینەكانی رواندز, سوپاس و دەستخۆشی و بۆ ئەو كەسانە كە هاوكاریان كردووین بە تایبەتی بەنزینخانەی شاد ئۆیل و كۆمپانیای ATLAS.KITCHEN بۆ سپۆنسەركردنی خولەكانمان سوپاس بۆ بنكەی وەرزش و لاوانی رواندز ماموستا حلمی كە لە هەموو كارەكانمان هاوكارو پاڵپشتمانە هەروەها سوپاسی ناوەندی لاوانی رواندز و فەرهاد ساڵح دەكەین".


داعش دەیان پۆلیسی عێراقی گوللەباران كرد – زاگرۆس پۆست\nماڵەوە / جیهان / داعش دەیان پۆلیسی عێراقی گوللەباران كرد\nداعش دەیان پۆلیسی عێراقی گوللەباران كرد\nچوار شه‌ممه 29 تشرینی یه‌كه‌م 2014\tجیهان, هەواڵ 59 جار خوێنراوه‌ته‌وه\nسەباح كەرحووت، سەرۆكی ئەنجوومەنی پارێزگای ئەنبار،”چەكدارانی داعش 50 كەسیان لە شاری هیت لە پارێزگای ئەنبار گولەباران كردووە، كە زۆربەیان پۆلیسن”.\nسەباح كەرحووت بە رووداوی راگەیاندووە كە، ”چەكدارانی داعش پێشتر ئەو كەسانەیان لە نزیك روومادی دەستگیركردبوو”.\nسەرچاوە پزیشكییەكانی نەخۆشخانەی روومادی ئاماژەی بە وەرگرتنی 50 تەرم كردووە، هەروەها ئاژانسەكان ئاماژە بەوە دەكەن، كە ئەو كەسانە سەر بە عەشیرەتی ئەلبوونەمرن لە پارێزگای ئەنبار.\nشایانی باسە، نزیك بە 600 كەس لە سەربازان و ئەفسەرانی پایەبەرزی ئەرتشی عێراق لە لایەن داعشەوە بەدیل گیراون و چەند رۆژ پێش ئێستاش پاش ئازادكردنی شاری زومار و لە تۆڵەسەندنەوەی ئەو پێشڕەویە مەزنەدا، لە لایەن هێزی پێشمەرگەی كوردستانەوە، 20 ئەفسەری دیكەی عێراقی لە لایەن داعشەوە كوژران.


ئاژانسەكانی جیهان بڵاویانكردەوە، نرخی نەوت بۆ ئەمڕۆ شەممە، 1-5-2021، بەشێوەیەك بووە كە نرخی نەوتی برێنت بە 66 دۆلار و 76 سەنت لە بازاڕەكانی جیهان مامەڵەی پێوەكراوە.\nهاوكات نرخی بەرمیلێك نەوتی خاوی ئەمریكیش بە 63 دۆلار و 58 سەنت مامەڵەی پێوەكراوە.\nزیانەکانی درەنگ خەوتنی منداڵ، تاپارشێوو


لێچوونی ھه‌وا یان دزه‌كردنی هه‌وا له ئۆتۆمبێل چییه؟\n:: PM:03:00:31/03/2021 \nشاره‌زایه‌كی میكانیكی ئه‌وه‌ی ئاشكرا كردووه، لێچوونی ھه‌وا بریتییه له‌و لێچوونه‌ی له به‌شی خولانه‌وه‌ی هه‌وا دروست ده‌بێت كه له شووته‌كه‌وه تا سه‌ر ده‌كشنی سارد بۆ ناو بزوێنه‌ر له‌وێشه‌وه بۆ ژووری سووتان، به چه‌ند پارچه‌یه‌كی میكانیكی و كاره‌باییدا تێپه‌ڕ ده‌بێ وه‌ك ئێرفلۆ و مله‌به‌خ.\nنه‌هرۆ فه‌یزوڵا شاره‌زای میكانیكی و بواری رۆنگۆڕی ئۆتۆمبێل، به ''وشه''ی ڕاگه‌یاند، له‌كاتی ھه‌بوونی ھه‌ر لێچوونێكی كه‌میش، چه‌ند گرفتێكی دیار و بێزاركه‌ر دروست ده‌كات تا كوژانه‌وه‌ی ئۆتۆمبێله‌كه‌یشت ده‌ڕوات، ھۆكاره‌كانی دروستبوونی ئه‌م لێچوونه، ده‌گه‌ڕێته‌وه بۆ ڕزینی ملی شووته‌كه‌ت یان خراپبوون و داخورانی واشه‌ری مله‌به‌خ، یانیش ته‌قینی سۆنده‌ی ھه‌واكان كه له ئۆتۆمبێله‌كه‌وه بۆ ئۆتۆمبێلێكی تر به‌دیزاینی جیاواز دانراوه.\nئه‌م شاره‌زایه ده‌رئه‌نجامه‌كانی دزه‌كردنی هه‌وا ده‌خاته‌ڕوو و ده‌ڵێ، وه‌ك زانراوه كه ئێرفلۆ و ماف و ماپ و ڕێژه ھه‌وا ''شێوه زانستییه‌كه‌ی'' ''MAF/MAP/IAT'' ئه‌و سێنسه‌رانه‌ن بڕ و ڕێژه‌ی ھه‌وا ده‌پێون، كه ده‌ڕوات بۆ بزوێنه‌ر و به‌شێوه‌ی سیگناڵ ده‌یداته‌وه به ئه‌قڵه‌كه، ئه‌ویش ڕێكخستنی بڕی ''ڕژان/سووتانی'' به‌نزین ده‌كات له‌ڕێی ڕێژه‌ی وه‌رگیراوه‌وه، له‌كاتی ھه‌بوونی لێچوون، ئه‌م ڕێژه‌یه به تێرتر ده‌نێرێت یان به لاوازی، ئه‌مه‌یش ناڕێكی دروست ده‌كات له‌كاتی ئیشكردنی ئۆتۆمبێله‌كه‌دا.\nنەگرۆ دەڵێت، کاریگەرییەکانیشی ئەمانەن:\nزۆربه‌ی كات له خێرایی ھه‌ستی پێ ناكه‌یت، به‌ڵام له‌كاتی خاوبوونه‌وه یان ڕاوه‌ستان سلۆری ناڕێك ده‌بێ و ھه‌ندێك جاریش ده‌كوژێته‌وه.\nئه‌وه‌یشی خستووه‌ته‌ڕوو كه نیشانه‌كانی ھه‌بوونی لێچوونی ھه‌وا بۆ ئه‌مانه ده‌گه‌ڕێته‌وه، به‌رز و نزمی سلۆری، تێكه‌ڵكردن و متبوون، كوژانه‌وه‌ی كتوپر، دره‌نگ ھه‌ڵبوون، زۆر خه‌رجكردنی به‌نزین و ھه‌ڵبوونی گڵۆپی بزوێنه‌ر.


نهێنیەکى نوێ لە بارەى سالاوە ئاشکرابوو\n3/30/2019 5:16:00 PM 9930 جار خوێندراوەتەوە\nسالاى یاریزانى یانەى نانتى فەرەنسى کە پەیوەندى بە یانەى کاردیف سیتى بەریتانیەوە کردبوو لە گەشتێکى لە فەرەنساوە بۆ بەریتانیا بۆ پەیوەندى کردنى بە یانە نوێکەوەیەوە فرۆکەکەى کەوتە خوارەوەو دواى ماوەیەکى زۆر لە گەران و پشکنین ئینجا ئەو یاریزانە جەستەکەى بە بەستویی لە نێو دەریادا دۆزراییەوە.\nلەنوێترین بەدواداچوندا رۆژنامەکانى ئینگلتەرا ئاشکرایان کردوە.. کە کاپتنى فرۆکەکە مۆڵەتى هەستاندنى فرۆکەى نەبوەو بەهۆى ڕەنگ کوێرییەوە مۆڵەتەکەى لێسەندراوەتەوە، واتا رۆژنامەکان ئاشکرای دەکەن کە کاپتنى فرۆکەکە هۆکارى سەرەکى ئەو روداوە نەخوازراوەیە کە تێیدا خۆیشى و ئیمیلیانۆ سالای تیاچوون.\nپێشتر یەکێک لە نزیکترین هاوڕێکانى ئەو یاریزانە ئاشکرایکرد.. کە بەرێوەبەرى کارەکانى ئەو یاریزانە تاوانبارى سەرەکیە لە تیاچونى سالا، چونکە پەلەى لەو یاریزانە کردوە بۆ ئەوەى خۆى بگەیەنێتە بەریتانیا لە کاتێکدا سالا ویستى ئەوەى نەبوە سوارى فرۆکەکە بێت بەهۆى نەگونجاوى فرۆکەکەوە.\nوەرزشكارێك بۆ گرانترین ئەکتەری جیهان


سێ بەندکراوی کورد لەسێدارە دران کە دوویان بران\n23:14 - 3 July 2021\nهەنگاو: سزای سێدارەی دوو برای خەڵکی سەڵماس و هاووڵاتییەکی خەڵکی مەهاباد لە بەندیخانەی ناوەندیی ئورمیە جێبەجێ کرا.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، بەرەبەیانی ڕۆژی یەکشەممە ١٣ی پووشپەڕی ٢٧٢١ (٤ی جولای ٢٠٢١)، سزای سێدارەی دوو برای کوردی خەڵکی سەڵماس بە ناوەکانی داوود قاسم زاده و بەهائەدین قاسم زاده لە بەندیخانەی ناوەندیی ئورمیە جێبەجێ کرا.\nئەم دوو برایە ڕۆژی پێنج شەممە ١٢ی سەرماوەزی ٢٧٠٩ (٢٠٠٩) بە تۆمەتی کوشتنی دوو کەسی دیکە دەستبەسەر و لەلایەن دەزگای دادوەریی ئێرانەوە سزای سێدارەیان بە سەردا سەپا.\nجێگای ئاماژەیە کە داوود قاسم زاده لە کاتی دەستبەسەر کران بە هۆی ئەشکەنجەی هێزە ئەمنییەکان بڕبڕەی پشتی بە سەختی بریندار بووە و زۆر بە سەختی جووڵەی کردووە. پێشتر ڕاگەیەندراوبوو کە بەهائەدین لەکاتی ئەنجامی تاوان ١٥ ساڵی بووە، بەڵام هەنگاو ئاگادار بووە کە ناوبراو کاتی ئەنجامی تاوان تەمەنی ٢٠ ساڵ و یەک مانگ بووە.\nهاوکات، سزای سێدارەی ئەنوەر عەبدوڵڵاهی خەڵکی مەهاباد جێبەجێ کراوە. ناوبراو پێشتر بە تۆمەتی کوشتنی ئەنقەست سزای سێدارەی بە سەردا سەپابوو و ڕۆژی ڕابردوو لەگەڵ ئەو دوو برایە بۆ ژووری تاکەکەسی بەندیخانەی ئورمیە گوازرابوویەوە.


سەرۆکی پەرلەمان بە ئەرکی عێراقی دەزانێت قەرەبووی زیانلێکەوتوانی ئەنفال بکاتەوە – کوردی – RojNews.News\nسەرۆکی پەرلەمان بە ئەرکی عێراقی دەزانێت قەرەبووی زیانلێکەوتوانی ئەنفال بکاتەوە\n17/04/2020 - 11:21:07 pm\nسێشەممە, 14 أبر 2020 – 11:28 ڕۆژنیوز-ناوەندی هەواڵەکان\nبۆ یادکردنەوەی قوربانیانی ئەنفال، ئەمڕۆ د.ڕێواز فایەق، سەرۆکی پەرلەمانی هەرێمی کوردستان سەردانی مۆنۆمێنتی ئەنفال-ی کرد لە شارۆچکەی چەمچەماڵ-ی سەر بە پارێزگای سلێمانی و پەیامێکیشی بڵاوکردەوە.\nلە پەیامەکەدا هاتووە”ئەنفال وەك دڕەندانەترین و قێزەونترین تاوانی مێژووی مرۆڤایەتی و گەورەترین تاوانی دژ بەنەتەوەیەك تەنها پرۆسەیەك نەبوو بۆ كۆمەڵكوژی و زیندەبەچاڵكردنی هاووڵاتییانی كورد، بگرە ئەجێندایەكی گەورەی شۆڤینیزمی بەعس بوو، كەبەداخەوە ئاسەوارو لێكەوتەكانی تاساڵانێكی زۆرو بگرە تائێستاش لەسەر دیمۆگرافیا و نەخشەی ئەم نیشتیمانە و دەروونی كەسوكاری ئەنفالكراوان كاریگەری و ڕەنگدانەوەی نەرێنیی قووڵی هەیە”.\nسەرۆکی پەرلەمان، داوا لەكۆمەڵگەی نێودەوڵەتی و نەتەوەیەكگرتووەكان و هەموو ناوەندە جیهانییەكانی مافەكانی مرۆڤ دەكات، كە “پرۆسەی ئەنفالكردنی گەلی كورد هاوشێوەی تاوانەكانی تری كۆمەڵكوژی لەسەر ئاستی نێودەوڵەتی بە جینۆساید بناسێنرێت”.\nجەختیش دەکاتەوە، كە “لەپای جینۆسایدكردنی دەیان هەزار مرۆڤی بێدیفاع، عێراق وەك دەوڵەت دەبێت داوای لێبووردن لە كەسوكاری قوربانیان و تەواوی كوردستانیان بكات و ئەركیشیەتی بەپێی مادەی ١٣٢ی دەستوور قەرەبووی مادی و مەعنەویی زیانلێكەوتووان بكاتەوە”.\nهەر لە پەیامەکەی سەرۆکی پەرلەماندا هاتووە”بەرپرسیارێتی و پابەندی یاسایی و سیاسی و ئەخلاقیی دەكەوێتە ئەستۆی وەزارەتی كاروباری شەهیدان و ئەنفالكراوان كەهەرچی لەتوانایاندایە لەسنووری دەستڕۆیی و دەسەڵاتیاندا درێغی نەكەن بۆ گەڕان و سۆراغكردنی گۆڕە بەكۆمەڵەكان و دۆزینەوەی ڕووفاتی قوربانیانی بێتاوانی ئەنفال و هاوئاهەنگیكردن لەگەڵ حكومەتی عێراقی بۆ دەرهێنانەوەی ڕووفاتی پیرۆزیان لەبەرزترین ئاستی زانستی هاوچەرخدا”.


خۆپیشاندانی ناڕه‌زایه‌تیی له ئۆستڕالیا – کۆمەڵە\nژماره‌یه‌ك له هاووڵاتییانی ئۆستڕالیایی ڕۆژی پێنجشه‌ممه ١٦ی گه‌لاوێژ به به‌ڕێوه‌بردنی خۆپیشاندانێك له شاری نیوكاسێل، خوازیاری ڕاگوزێرانی دامه‌زراوه‌یه‌كی “نیترات ئامۆنیۆم”ی ئه‌مشاره به‌دوای ته‌قینه‌وه‌كه‌ی شاری به‌یرووت بوون.\nناڕازییان ڕایانگه‌یاندووه: ئه‌م دامه‌زراوه‌یه چوار به‌رابه‌ری دامه‌زراوه‌كه‌ی به‌یرووت كه ڕۆژی سێشه‌ممه ته‌قیه‌وه، ماده‌ی “نیترات ئامۆنیۆم” تێدایه. ده‌شڵێن: له ئه‌نجامی ڕووداوه‌كه‌ی شاری به‌یرووت كه بووه هۆی گیان له‌ده‌ستدانی ١٣٧ كه‌س و برینداربوونی زیاتر له ٥ هه‌زار كه‌س، ٢ هه‌زار و ٧٥٠ تۆن “نیتراتی ئامۆنیۆم” پاشه‌كه‌وت كرابوو كه له‌چاو “نیترات ئامۆنیۆم”ی پاشه‌كه‌وت كراو له دامه‌زراوه‌ی نیوكاسێل و ئه‌گه‌ری ڕوودانی ته‌قینه‌وه، به ئه‌گه‌ری زۆر شه‌ش تا ١٢ هه‌زار كه‌س ده‌بنه قوربانی.


به‌های جه‌سته‌ی مرۆڤ له‌بۆشایی دەستەڵاتدا..!\nلەو سەردەمەوەی جەستەی مرۆڤ سەرچاوەی هێزی کارو داهێنان بوە، جەستەی مرۆڤ پۆلێن کراوە بە چەند جۆرەوە، ئەم جۆرە جەستانە پێش ئەوەی کۆمەڵناسێک‌و مرۆڤناسێک جیایان بکاتەوەو بیانناسێنێت، کۆمەڵگای مرۆڤایەتی بە پێ‌ی ئەزمونی کارکردن‌و شەڕو جەنگەکان‌و چۆنیەتی پێوەری دەستەڵات‌و سیستەمەکان‌و کولتورو ئایین‌و ئایدلۆژیاو یاساو ڕێساکان، دابەشکاری‌و جیاکاری لە نێوان جەستەی مرۆڤەکاندا کراوە.\nلە مێژەوە جیاکاری لە نێوان بەهای (مرۆڤی سروشتی) و بەهای (جەستەی مرۆڤ) کراوە. واتا ئەم دوو بەهایە هەرگیز یەک بەهای یەکسان‌و هاوتاو جوت نەبون، چونکە کاتێک کە دەڵێین (بەهای مرۆڤ) ئەگەر ئەو مرۆڤە خاوەنی هەر جۆرە جەستەیەکی لاواز و بەهێز و پەکەوتە یان پیرو گەنج، نێر یان مێ، باوەڕدارو بێ باوەڕ، بە هەرجۆرە زمانێک بدوێ, یان هەر ڕەنگێکی هەبێت،خاوەنی بەهای ئینسانی خۆیەتی.\nبەڵام کە دەلێین (بەهای جەستە) ئەوا چۆنیەتی جەستە لە ماناو بەهای مرۆڤی ڕوت وسروشتی جیا دەکرێتەوە..واتا پێوەرێکی دی هەیە بۆ جیاکردنەوەی چۆنیەتی (بەهای جەستە) لە (بەهای ڕووتی مرۆڤ) بە موجەڕەدی، هەر ئەم جیاکردەنەوەیە دەبێتە بنەمای بەخشینی نرخ‌و بەهایەکی مادی‌و ئابوری جەستەی مرۆڤ لە ساتی بەرهەمهێنان‌و بازاڕی کڕین‌و فرۆشتندا..!\nوە جەستەی مرۆڤ تەنها لە رووی هێزو تواناوە دابەش نەکراوە، بەڵکو لە رووی بایۆلۆژی و نەژادی و سێکسوالێتی‌و جەندەری‌و چینایەتی‌یەوە جیاکاری لە نێوانیاندا کراوە. بۆ نمونە(جەستەی مێینەو جەستەی نێرینە، جەستەی کۆیلەو جوتیارو کرێکار، جەستەی بەهێزو لاواز، جەستەی ڕەش‌و سپی، جەستەی حەرام‌و حەڵال، جەستەی پیرو گەنج، جەستەی کاریزمایی‌و بێبەها، جەستەی جوان‌و جەستەی ناشیرین، جەستەی چێژداری و سێکسی).\nهەر لە یەک لەم جۆرە جەستانە، بە پێ‌ی چۆنیەتی دەستەڵات و یاساو باوەڕو پێوەری کۆمەڵایەتی سەردەمە جیاوازەکان بەهایەکی تایبەت بە خۆیان هەبوە.\nبەهای جەستەی کۆیلە..!\nفیلمی سپارتاکۆس کە فیلمێکی مێژووی‌یە دەگەڕێتەوە بۆ سەردەمی دەستەڵاتی ئیمبراتۆرو پاشای ڕۆمەکان چەندین سەدە پێش ئیستا، ئەم فیلمە چ جای جیاوازی چینایەتی و نەبونی بەهای ئینسانی پیشان دەدات، لە هەمان کاتدا جیاوازی‌و جیاکاری لە نێوان جەستەی کۆیلەکانیش پیشان دەدات، دەبینین کە چ پیوەرێك هەبوە بۆ نرخاندنی جەستەی کۆیلەکان لە دیدی ئیمبڕاتۆری رۆمەکاندا. پاشاکانی ئەو سەردەمە بەشێک لە بازرگانیکردنیان لەسەر کڕین وفرۆشتن و جەستەی کۆیلەکان بوە، کۆیلەیەکی خاوەن جەستەیەکی بەهێزی جەنگاوەر بە هۆی جەستەکەیەوە زۆرترین نرخی هەبوە لە بازاڕدا..!\nبەهای جەستەی مێینە:\nجەستەی مێینە لە رووی سروشتی‌و بایلۆژیەوە جیاوازی هەیە لەگەڵ جەستەی نێرینەدا، بەڵام لە سەرەتای دروستبونی کۆمەڵگای پیاوسالاری‌و خێڵەکیدا ئەم جیاوازیە بایلۆژیە کراوەتە بنەمای دروستبونی تێڕوانینێکی جیاوازی کۆمەڵایەتی جیاکاری گەورە لە پێگەی نێوان ئەم دوو جەستەدا کراوە. ئەم جیاکاریە کۆمەڵایەتی‌یە جەستەی مێینەی وەک (شتێک) پێناسە کردوە بۆپیاوان، ئەم شتە وەک بەهایەکی فەنتازیایی سێکسوالیتی و چێژی سێکسی بە نیعمەتێک بۆ پیاوان پێناسەکراوە، بۆ تێرکردنی ئارەزو و جەستەی پیاوان. کە(فرە ژنی) نمونەیەکی زیندوە.\nمێینەکان بە پێچەوانەی پیاوانەوە نەیانتوانیوە بە ئازادی مامەڵە بە جەستەی خۆیانەوە بکەن و چێژ لە جەستەی خۆیان ببینن. تەنانەت لە تەمەنێکی نەگونجاو ومنداڵیدا پیاوان جەستەی مێینەکانیان داگیرکردوەو بۆ هەوەسی نێرینەی خۆیان بەکاریان هێناوە.\nبۆ نمونە لە کاتی زاوزێدا جەستەی ژنان وەک جەستەیەکی بەرهەمدار بۆ بەردەوامی نەسڵ‌و ئەسڵی خێڵ بەکارهێنراوە، واتا ئەگەر ژنێک توانای زیادکردنی مرۆڤیکی تری نەبوبێت بۆ نێو خێڵ و کۆمەڵگا، ئەوا ئەو ژنە وەک دارێکی بێبەرو بێبەرهەم سەیر کراوە.\nبەهای جەستەی کرێکار :\nجەستەی مرۆڤ له ڕووی بایۆلۆژی‌یه‌وه خاوه‌نی جه‌سته‌یـــه‌کـــــی فیزیکی زیـندو‌ه، یان چالاکه و توانای گه‌شه و بیرکردنه‌وه‌و کارو گۆڕانکاری هه‌یــــه یان ســــســـت‌و لاوازو نا چالاک‌و نه‌خۆشە.\nلە بازاڕێ فرۆشتنی هێزی کاردا، ڕاستەخۆ پێوەرێکی ئابوری هەیە، ئەگەرجەستەیەکی چالاک و بەهێز بێت و توانای کاری قورس‌و زۆری بۆ دروستکردن‌و بەرهەمهێنان هەبێت، ئەوا نرخ و بەهایەکی باشی هەیە لە بازاڕی فرۆشتی هێزی کاردا، بەڵام بە پێچەوانەوە ئەگەر جەستەیەکی لاوازو بێتواناو نەخۆشی هەبێت، ئەم جەستەیە بە جەستەیەکی پاسیڤ‌و ناکارا هەژمار دەکرێت هیج بەهاو نرخێکی نی‌یە لە سیستەمی سەرمایەداریدا، لە وڵاتەکانی وەک ئەمەریکا سەر شەقامەکان جێگای شەو و ڕۆژیەتی..!\nبەهای جەستەی حەرام وحەڵاڵ:\nجەستەی حەرام یان حەڵاڵ، زیاتر مانایەکی دینی هەیە، سەوابتە ئایینەکان پێوەری جیاکاری نێوان جەستە حەرام و حەڵاڵەکانە، واتا هەر کەسێک توانی بڕوا بە ئایینێک لە ئایینە ئاسمانیەکان بهێنێ‌و پەیڕەوی عورف‌و شەریعەتەکانی بکات، ئەوا قەشەو ئیمام‌و موفتیەکان بە جەستەیەکی حەڵاڵ قبوڵی دەکەن، وە لەو کاتەوەی کە قبوڵ دەکرێت بەهایەکی تایبەتی دینی پێدەبەخشڕێت، بەڵام بە پێچەوانەوە ئەگەر بڕوایان پێنەهێنێت و دژی ئەحکام و شەریعەتەکانی بوەستێتەوە، ئەوا جەستەی ئەو کەسە بە جەستەیەکی کافر و حەرام پێناسە دەکرێت، لەم دینانەدا نەک هیچ بەهایەکیان نییە، بەڵکو بە جەستەیەکی پیس دەناسرێت‌و تێکەڵبونی حەرامە، جەستەی حەرامیش دەبێت لەسەر زەوی بسڕێتەوە ..!\nبەهای جەستە لە بۆشای ئۆرگانی حیزبدا:\nلە دونیای مۆدێرنەدا، بەهای جەستە لە بۆشایی ئۆرگانی سیاسی و پەیکەری دەستەڵاتەکاندا، زۆربەی جۆری جەستەکان دەتوانن لە بۆشایی ئۆرگان و دەستەڵاتی سیاسیدا جێگای خۆیان بکەنەوە بە مەرجێک جەستەیەکی زیندو بێت‌و توانای دەنگدان‌و ڕەئدان‌و هەڵبژاردنی هەبێت.\nئۆرگان هەروەک پێکهاتەی خێڵ و عەشرەت (ناوەوە و دەرەوە)ی بۆ جەستەی مرۆڤەکان هەیە، ئینتماو بێ ئینتیمایی‌و ئەندام بون‌و ئەندام نەبون‌و بە دیسپلین و تەسلیمبون، پێوەری نرخ و بەهای جەستەی مرۆڤەکانە لە دیدو تێڕوانینی ئۆرگانە سیاسیەکانی دەستەڵاتخوازیدا.\nلەناوەوەی ئۆرگانەکاندا دیسان جیاکاری جەستەی‌و عەقڵی لە نێوان ئەندامانی ئۆرگانەکانی دەستەڵاتدا دەکەن، هەمیشە پێکهاتەی سوپای دەزگا سەربازیەکانیان، بە مرۆڤی خاوەن جەستەی بەهێزو جەنگاوەر پڕ دەکەنەوە، مرۆڤی لاوازو پاسیڤ دەکەنە دەرەوەی دەزگا سەربازیەکان.\nجەستە لە سەردەمی تەکنەلۆژیادا.\nلە سەردەمی باڵای تەکنەلۆژیدا دیسان بەهای (مرۆڤی ڕوت و سروشتی) پێوەر نییە بۆ بەهای مرۆڤەکان، بەڵکو گونجاندنی هەموو جۆرە جەستەکانی مرۆڤە لە نێو دەزگا ئابوری‌و سیاسی‌و کولتوری‌و کۆمەڵایەتی‌یەکاندا، چۆنیەتی پێوەرەکان بۆ جیاکردنەوەو بەهای جەستەکان لەم سەردەمەدا گۆڕانیان بەسەر دێت بۆ نمونە( هێزو بازو) پێوەری پێوانەیی نابێت بۆ بەخشینی بەهای جەستە، بەڵکو پێوەرێکی دیکە جێگای ئەم پێوەرە دەگرێتەوە، لەسەر دەمی تەکنەلۆژیادا جەستە وەک سەرچاوەی عەقڵ‌و داهێنان سەیر دەکرێت بۆیە جیاوازی گەورە هەیە لە نێوان تێڕوانی کۆمەڵگای پێش سەدەی پیشەسازی و خودی سەردەمی پیشەسازی.\nلە سەردەمی باڵای زانست و تەکنەلۆژیادا، توانای عەقڵی‌و هزرو هۆشیاری‌و بیرکردنەوەو داهێنان کە بەرهەمی مێشکە لە جەستەی مرۆڤدا، پێوەری نرخ‌و (بەهای جەستەی مرۆڤەکانە)، [ستێڤان هۆکینگ] زانای فیزیاو گەردوناسی بەریتانی نمونەیەکی زیندوە بۆ سەلماندنی ئەم بۆچونە، کە مرۆڤێکی هەندیکاپ بو تەنانەت توانای قسەکردنیشی نەبو، ڕۆژانە لەسەر عارەبانەیەکی ئەلکترۆنی کارو ژیانی بەسەر دەبرد، بەڵام ئەم مرۆڤە بەهایەکی گەورەی هەبو لە نێو دونیای زانست وتەکنەلۆژیای ئەمڕۆدا. بەڵام چەندین مرۆڤی هەندیکاپ و کەمئەندامی دی هەیە، وەک مرۆڤێکی زیادە لە هەمان سیستەمی بەڕێوەبردنی دەوڵەتی ئینگلترادا هەژمار دەکرێت.\nوە نمونەیەکی زیندوتر بۆ سەلماندی ئەم دیدەی سەرەوە، یاری سیاسی و ئیداری هەندێک لە دەوڵەتان بە (ڤایرۆسی کۆڤید_١٩) لە بەرامبەر جەستەی مرۆڤە بەتەمەن‌و پەککەوتەو نەخۆش‌و ناکارا لە هەندێ وڵاتدا، ئەو ڕاستیە دەسەلمێنن، کە جەستەیەکی کاراو بەبەرهەم، بەهاو نرخێکی سیاسی‌و بازرگانی هەیەو، پێوەری (بەهای سروشتی) بۆ مرۆڤەکان لە دونای ئەمڕۆدا بونی نی‌یە..!


بۆچی کوشتنی جەمال خاشقچی هەموو جیهان دەهەژێنێت\nبەشێک لە وەڵامەکە ئەمەیە:\nهەر بەوجۆرەی سەدان و بگرە هەزاران کەس لە دەریای ئیجەدا خنکان و هیچ کاردانەوەیەکی بەدوای خۆیدا نەهێنا، کەچی خنکانی 'ئایلان' هەموو جیهانی هەژاند.\nهەر بەوجۆرەی کوشتن و داپڵۆسینی هەزاران کەس لە تونس بە سادەیی تێدەپەڕی، کەچی کاتێک موحەمەد بوعەزیزی گڕی لەجەستەی خۆی بەردا، بەدوایدا وڵات هەژا و کۆتایی بە دەسەڵاتی بن عەلی هێنرا.\nهەر بەوجۆرەی کە هەزاران کەس لە شەڕی ناوخۆدا کوژران و هیچ کاردانەوەیەکی ئەوتۆی لێنەکەوتەوە، کەچی کوژرانی سەردەشت عوسمان و کاوە گەرمیانی بووەتە پەڵەی عار بە ناوچەوانی دەسەڵاتی کوردییەوە.\nهەر بەوجۆرەی کە هەزاران ئێزیدی بونە قوربانی دەستی داعش، کەچی تەنها چیرۆکی 'نادیە موراد' جیهانی هەژاند.\nبەڵام ئەوە بەشێکی وەڵامەکەیە و هێشتا پرسیارە سەرەکییەکە ئەوەیە کە قوربانی هەر قوربانییە و ستەم هەر ستەمە، ئەی بۆچی هەندێکجار کوژرانی کەسێک کاردانەوەی زیاتری لێدەکەوێتەوە لە کوژرانی هەزاران کەس؟ ئایا ئەمە دوو ڕووییە یان چی؟\nمێشکی مرۆڤ ناتوانێ لە مردنی هەزاران و ملیۆنان کەس بە باشی تێبگات، بەڵام زۆر بەباشی لە مردنی کەسێک تێدەگات. هەر لەبەرئەوەیە کە ڕۆژنامەنووس و پەیامنێرەکان بۆ ئەوەی گەورەیی کارەساتێک پیشانی بینەر و خوێنەر بدەن، دەچن تەرکیز دەخەنە سەر پیشاندانی چیرۆکی پڕئازاری یەکێک لە قوربانییەکانی ئەو کارەساتە. جارێک ستالین بە ئەفسەرێکی هاوڕێی ئەڵێ: 'مردنی یەک کەس تراژیدییە، بەڵام مردنی یەک ملیۆن کەس تەنها مەسەلەی ئامارەوە هیچی تر.\nلە شەڕی ناوخۆدا هەزاران کەس کوژران، بەڵام چونکە ژمارەکە زۆر بوو، شتەکە بووبووە مەسەلەی ئامار و لای هەموومان ئاسایی بووبووەوە کە ئەمڕۆ لە فڵان شوێن ئەوەنە کوژرا و لە فلان شوێنی تر ئەوەنەی تر.\nبەڵام کە سەردەشت عوسمان کوژرا، هەموو ڕاچڵەکین، بۆ؟ چونکە هاوسۆزییەکی فراوان دروستبووبوو کە گەنجێک لە کۆتا ساڵی زانکۆی و بەو هەموو خەونەی کە هەیبوو، شایانی ئەوەنەبوو لەسەر چەند ڕەخنەیەک، بەو شێوە تراژیدییە لەناوببرێت. هەمانشتیش بۆ کاوە گەرمیانی ڕاستە.\nهەر ئەو هاوسۆزییە بەردەوامەش بوو کە وایکرد خێزانەکەی 'شیرین' بگاتە پەرلەمان بە بێ 'کۆتا'، لەکاتێکدا پێش ئەو، ئافرەتی بەتواناتر هەبوون و خۆیان کاندیدکرد و بە 'کۆتا'ش دەرنەچوون.\nچەندین توێژینەوەی دەرونناسی گەیشتۆتە ئەو ئەنجامەی کە مرۆڤ زیاتر تووشی کاردانەوەی عاتیفی دەبێت بۆ یەک مردن نەک چەندین مردن، بەمانایەکی دیکە، هەتا قوربانییەکان زۆرتربن، هاوسۆزییەکە کەمتر دەبێتەوە.\nجا گەمژەیی دەسەڵاتداران ئەوەیە لەم خالە سایکۆلۆجییە تێناگەن. هەر بۆیە کەسێکی وەکو بن سەلمان دیارە پێیوابووە کە مادام جیهان بۆ کوژرانی هەزاران هاوڵاتی یەمەنی نەهاتۆتە دەنگ، حەتمەن بۆ کوشتنی خاشقچیش نایەتە دەنگ و مەسەلەکە بە سادەیی تێدەپەڕێ.\nبەکورتی، کە جیهان بۆ کوشتنی تراژیدی ڕۆژنامەنووسێک دەهەژێت و کەچی کاردانەوەیەکی ئەوتۆی نییە بۆ کوژرانی هەزارانی دیکە، مەسەلەکە تا ڕادەیەکی زۆر پەیوەندی بەمخاڵەوە هەیە، یانی مەرج نییە مەسەلەکە هەموو جارێ دووڕوویی بێت یان ئەوەبێت کە خوێنی قوربانییەک لە خوێنی هەزاران قوربانی دیکە بە نرخترە.\n* بۆ نووسینی ئەم پۆستە، سوودم لە نووسینێک وەرگرتووە کە دوو ڕۆژ لەمەوبەر لە ڕۆژنامەی نیۆرکتایمز بڵاوبویەوە لەژێر ناونیشانی How One Journalists Death Provoked a Backlash That Thousands Dead in Yemen Did Not


کوردیپێدیا - تەڤگەری ئازادیی لە یادی شەهیدانی قەڵادزێدا بەیاننامەیەکی بڵاوکردەوە\n📝 تەڤگەری ئازادیی لە یادی شەهیدانی قەڵادزێدا بەیاننامەیەکی بڵاوکردەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nلە رۆژێکی وەکو ئەمڕۆدا لە ساڵی 1974، ڕژێمی بەعس'ی عێراق شارۆچکەی قەڵادزێقەڵادزێی بۆردوومان کرد و لە ئەنجامیدا 138 هاوڵاتی شەهیدبوون و سەدانیش برینداربوون، لەم ساڵیادەدا تەڤگەری ئازادیی- هەرێمی ڕاپەڕین ڕاگەیەندراوێکی بڵاوکردەوە.\nلە ڕاگەیەندراوەکەدا هاتووە: کومەڵکوژی سەر خەڵکی کورد پەروەری پشدەر بۆ شکاندنی ئەو ئیرادە بەهێزەی خەڵکەکە بوو کە لە بەرامبەر داگیرکاریدا ڕاوەستابوون، هەرکاتێک داگیرکەران نەیان توانیبێت گەل دەستەمۆ بکەن و بیانخەنە ژێر رکێف و تەسلیمیان بکەن بەکۆمەڵکوژی و ڕووبەڕووی گەلی کورد بوونەتەوەوە، لە هەڵەبجەهەڵەبجە بە چەکی کیمیایی و لە گەرمیانگەرمیان بە ئەنفال جینۆسایدێکی کەم وێنەی مەزنتریان ئەنجامدا بە بەرچاوی جیهانەوه، لە ڕۆژگاری ئەمڕۆشدا داگیرکەرانی سەر کوردستان بەتایبەت دەوڵەتی فاشستی تورکیا لەهەرکاتێک زیاتر بۆ شکاندنی هێڵی تێکۆشانی گەلی کورد و بزوتنەوە ئازادیخوازیەکەی بە هەموو توانای خۆی و هاوپەیمان و نۆکەرانی ناوخۆییەوە بەردەوامە لە ئەنجامدانی کۆمەڵکوژیی و تاوانی دژ بە مرۆڤایەتی لە باکوری کوردستان تادەگاتە رۆژئاوا و باشوری کوردستان.\nلە بەیاننامەکەدا جینۆسایدی خەڵکی، شەنگال، عەفرینعەفرین، کۆبانێ، سەرێکانیسەرێکانی کراوە وەک هەمان پیلان بەبیرهێنراوەتەوە، هەروەها هاتووە: دەبوایە لەو ڕۆژەدا بەشکۆیەکی مەزنەوە یادی شەهیدانی قەڵادزێمان بکردایەتەوە و یەکگرتوویی خۆمان نیشانی داگیرکەرانی سەر کوردستان بدایە، بەداخەوە بەهۆی ناکۆکی و خۆگرێدان بەداگیرکەران و بەرژەوەندپەرستییەوە داگیرکاری بە پشتیوانی هێڵی خیانەت بەردەوامە لەسەر پارچەکردنی هێزوو تواناکانی گەل، هەرئەوەش وای کردوە مەترسی و کۆمەڵکوژی لەسەر گەلی کورد درێژەبکێشێت.\nتەڤگەری ئازادیی داوای لە هاوڵاتیانی دەڤەرەکە کردەوە بە هەمان ئیرادەی پێشووەوە شکست بە پیلان و داگیرکارییەکان بهێنن، کە لە ئێستادا ئەو پیلانگێڕییە بەهێنانی هێز بۆ زینی وەرتێ دەستیپێکردووە لەسەر ئەو بنەمایە پشتگیری لە خەڵکی وڵاتپارێزی ناوچەی وەرتێ و شاورێ و دۆڵی ئاکۆیەتی دەکەین بۆ چوونەدەری ئەوهێزانە بۆ شۆێنەکانی خۆیان و گێڕانەوەی ئارامی بۆ ناوچەکە، جگە لەوە گەلی کورستان بە هیچ جۆرێک شەرو ئاڵۆزی قبوڵناکات.\n#قەڵادزێ | #هەڵەبجە | #گەرمیان | #عەفرین | #سەرێکانی | #24-04-2020 |\n➕ ئەم بابەتە لەلایەن: (بەناز جۆڵا)ەوە لە: Apr 24 2020 8:54AM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Apr 24 2020 8:54AM باشترکراوە


ئەمڕۆ ساڵیادی كۆچی دوایی دانەری كتێبی ئەلف و بێی كوردیە\nئەمڕۆ ساڵیادی كۆچی دوایی دانەری یەكەمین كتێبی ئەلف و بێی كوردیە و 21 ساڵ بەسەر كۆچی تێپەرش دەكات.\nئیبراهیم ئەمین باڵدار، دانەری (ئەلف و بێی نوێ)ی كوردیی، ئەمڕِۆ 21 ساڵ بەسەر كۆچی دوایدا تێپەڕ دەكات كە لەڕۆژی ١٢ی تەموزی ١٩٩٨دا لە بەغدا كۆچی دواییكرد.\nئەو كتێبەی لەسەر دەستی باڵدار دانرا لە ساڵی ١٩٤٩بۆ١٩٥٠بوو، پێكهاتووە لە ٥٦ وانە و هەر وانەیەك نزیكەی ١٥ وشە لەخۆ دەگرێت، دوای پەسەندكردنی لە لایەن لیژنەی پسپۆڕ و ڕێكخراوی یونسكۆ و پەروەردەی شاری بەغداوە، (ئەلف و بێی نوێ)یەكەی باڵدار چاپكراو بووە یەكەم كتێبی كوردیی بۆ فێركردنی منداڵان و نزیكەی ٥٠ ساڵ لە خوێندنگاكاندا دەوترایەوە.\nبەڵام ئەو كتێبە تا ساڵی ١٩٩٩ لە قوتابخانەكاندا خوێندرا و دواتر كتێبێكی نوێ لە سەر دەستی عەبدوڵا محەمەد ئەمین دانرا، پاشان ئەو كتێبەش گۆڕدرا و لەلایەن لیژنەیەكی ١٩ كەسی كتێبێكی نوێ دانرا، كە ئێستا وەك پرۆگرامی خوێندنی پۆلی یەكی بنەڕەتی دەخوێندرێ.\nئیبراھیم ئەمین باڵدار، لە ساڵی ١٩٢٠ لە شاری سلێمانی لە دایكبووە و قۆناغی سەرەتایی لەو شارە بووە، دواتر لە بەغدا لە ساڵی ١٩٤٠ لە خوێندنگەی ماڵی مامۆستایانی لادێ خوێندنی تەواو كردووە، هەمان ساڵیش بووە بە مامۆستا لە خوێندنگای گوندی جاسەنە لە پارێزگای سلێمانی.\n2711 جار بینراوە\nمەلا بەختیار: دەڵاڵی فەیسبوك بەكرێ مەگرن وێنە و هەواڵەكانتان بڵاوبكەنەوە\nعەلی حەمە ساڵح لەسەر پڕۆژەی چاكسازی و داهاتی نەوت رونكردنەوە بڵاو دەكاتەوە\nدایەنگەیەك جل و بەرگی توركی لە كارمەندەكانی قەدەغە دەكات\nدوو زیندانی كورد كە بەتۆمەتی ئەندامێتی لە حزبەكانی رۆژهەڵاتی كوردستان دەستگی ر كرابون دوای نزیكەی 30 ساڵ ئێوارەی ئەمڕۆ ئازاد كران.\nدەنگۆی نەخۆشكەوتنی سەرۆكی پارتی بڵاو دەبێتەوە و ماڵپەڕێكی عەرەبیش هەواڵەكە پشت راست دەكاتەوە و رایدەگەیەنێت بۆ چارەسەر رەوانەی دەرەوەی وڵات كراوە.\nهەسەدە ئەنجامی شەڕی 24 كاتژمێری رابردووی راگەیاند\nهێزەكانی سوریای دیموكراتی ئەنجامی شەڕی 24 كاتژمێری رابردووی بڵاوكردەوە و رایگەیاند 15 چەكداری سەر بەتوركیا كوژراون و دوو شەرڤان و دوو هاوڵاتیش شەهید كراون.\nئەمریكا و ٢١ وڵاتی ئەوروپی سزای ئۆپۆزسیۆنی سووری دەدەن\nروانگەی سووری بۆ مافەكانی مرۆڤ، بڵاوی كردەوەكە ھەر یەك لە ئەمریكا و ٢١ وڵاتی ئەوروپی لەسەر ئەوە ڕێككەوتوون كە سزای ئۆپۆزسیۆنی سووری بدەن بەھۆی بەشداری كردنیان لەهێرشی توركیا بۆسەر رۆژئاوای كوردستان.


مانیا... ڕەنج ڕەسوڵ -\nئەم چیرۆکە پێشکەشە بە ڕۆحی ڕێهات عەزیز کە 70 کاتژمێر دوای بردنەوەی خەڵاتی یەکەمی میوزیک لە دەزگای ڕوانگە خۆی کوشت\nبە هەواڵەکانی واشینتۆن پۆستدا دەچمە خوارەوە، یەکێک لە هەواڵەکان سەرنجم ڕادەکشێشێت، نوسراوە: لە ساڵانی داهاتودا هەموو تاکێک لەسەر زەوی ئاوات بەوە دەخوازێت ئەمریکی بوایە. باران لە پەنجەرەکەم دەدات، وەکو ئەوەی یەکێک بەردی پێدا بکێشێ، دەچمە دەرەوە، هیچ کەسێکی لێ نییە. جگەرەیەک دادەگیرسێنم، سێ نەفەسی لێ دەدەم، دڵۆپێ باران سوتووی جگەرەکە دەکەوێنێت، سوتووی جگەرەکه دەبێتە دوو بەشەوە، بەشێکی دەکەوێتە سەر شۆستەکە و ئەوەی تریشی بۆ سەر شەقامەکە. دەچمەوە ژوورەوە، وێنەیەکی هاوڕێکەم لە چوارچێوەیەکی زەرددا لەسەر مێزەکەیە، بیر لەهەموو ئەو ڕۆژانە دەکەمەوە کە تێپەڕبوون و لای من تێناپەڕن.\nماوەیەک لەمەوبەر بانگکرام بۆ بنکەی پۆلیس، ووتیان: هاوڕێکەت خۆی کوشت یان کوژرا ؟ ووتم هەردووکی. ووتیان ئێستا کاتی قسەی جوان نییە، کاتی قسەی ڕاستە.. دواین ڕۆژەکان کە پێکەوە بوون بارودۆخی چۆن بوو ؟ ووتم: حەزی لە مۆسیقا بوو، جگەرەی تفتی دەکێشا، چاویلکەی چوارچێوە سپی لە چاو دەکرد، دەیوت: باشترین چارەسەر مۆسیقایە. بەڵام ڕەنگە باشترین چارەنوس خۆکوشتن بێت. دوو ڕۆژ پێش ئەوەی خۆی بکوژێت، لە سەربانی زانکۆ دوو جگەرەی دەرکرد، یەکێکی خستە سەر لێوی خۆی و ئەوی تریشی دا بە من، ئەوەی خۆی داگیرساند و بە دوو جاریش ئەوەی منی داگیرساند، دەیوت حەزم دەکرد ئامۆزای مۆزارت٭ بوومایە، پێیم دەووت: هیتلەر کاتێک گەنج بوو هەموو پارەکانی دەدا بە کۆنسێرتەکانی ڕیچارد ڤاگنەر، دەیوت ئینجا چییە؟ بیرم دەکردەوە و دەمووت نازانم.\nئەزموونێکی زۆرم لەگەڵ وێنەدا هەیە، ڕەنگە سەیر بێت کە هەندێکجار بەتەوایی وادەزانم بە وێنە دەژیم، بەڵام کەمترین وێنە دەگرم، وێنەیەکم لەگەڵ هاوڕێکەمدا هەیە هەفتەیەک پێش ئەوەی خۆی بکوژێت، لە وێنەکەدا شاخی پیرەمەگرون لە پشتمانەوەیە، دەستی چەپی کردووەتە ملم، ئەو بە دەستی ڕاستی سێڵفییەکەی گرتووە و پێکەنیوه، من جگەرەیەک بە دەستی چەپمەوەیە و نزیکم کردووەتەوه لە تەواوبوون، لەسەر شاشەی مۆبایلەکەم دامناوە، ئەو وێنەیەی لە چوارچێوەیەکی زەرددایە، لە وێنەکەدا سەری دیار نییە، کلارنێتێکی بە دەستەوەیە، پەنجەی یەکەم و دووەمی دەستی چەپی لەسەر کونی یەکەم و دووەمی کلارنێتەکەیە، دوو پەنجەی دەستی ڕاستی لەسەر کونەکانی ترە، سەعاتێکی مارکەی ئەڵمانی لە دەستی چەپێتی، لە سەعاتەکەی ئەودا چارەکی دەوێ بۆ پێنج، نازانم بەیانییە یان ئێواره. ڕەنگە لەو وێنەیەدا ئاوازی کڕێوە بژەنێت. بیری ئاوازی کڕێوە دەکەم لە کلارنێتەکەی ئەوەوە..\nپێکەوە تەلەبەی کۆلێژی هونەرە جوانەکان بووین، لە بەشی میوزیک، ئەو ئالەتی کلارنێتی دەژەند، من کەمانچە، ئەو حەزی بە حوسنو بوو، من پاگانینی، بەشداریمان لە ڤیستیڤاڵێکی گەورەی میوزیکدا کرد، پارچە میوزیکەکەی من هەڵنەبژێردرا، ئەوەی ئەو یەکەم بوو. بە پاس هاتینەوە، دونیا تەم بوو، لەسەر پەنجەرەی پاسەکە نوسیتی کۆنتینۆس.. گۆرانی هەوری لاری حەسەن زیرەک ئیشی دەکرد، دەیگوت عەبدوڵا جەمال سەگرمە٭ ئەو میوزیکەی بۆ ئەو گۆرانییە داناوە، لە ڕێگا باسی بتهۆڤن و میوزیکی ئازەریمان و دەکرد، دەیگوت میسی حەشیشکێشە، باسی ئەوەمان دەکرد ماریجوانا لە کەنەدا ڕێگە پێدراوە، دەمانووت جۆری بڕاون باشترە لە گرین. گرینەکە پرێس کراوە و کەس نازانێ چی تێدایە.\nباوکی تێلی بۆ کرم. ڕۆیشتم. خۆی بە حەبلێکی زەردەوە هەڵواسیبوو، هەموو شتکانی کۆکردبۆوە و کردبوونیە مقەبای کۆنەوە، کلارنێتەکەی کردبۆیە جانتاکەیەوە، هێدفۆنەکەی پچڕابوو، دایکی دەیووت ئاخر جار باسی چیتان کرد، دەمووت باسی ڤێرجینا ۆڵف و سجنەکانی ئەڤغانستان و بورجی ئیڤڵمان دەکرد، دایکی بەسەر عەینەکەکەیەوە دەگریا، باوکی دەیووت حەزی لە فەڕەنسا بوو،.. بەڵام ئەوەنەی هاوڕێی من بوو نەمدەزانی حەزی لە فەڕەنسایە، شەوەکەی گوێی لە میوزیکی یەکشەمەی غەمبار (میوزیکی خۆکوژی هەنگاری) گرتبوو، ڕەنگە ویستبێتی بە هێدفۆنەکەی خۆی بخنکێنێت. هەموو ئەمانەم بە ئەفسەرەکە وت.\nTop Tags سوورێن ئیبراهیم ئانتوان چێخۆف ئێرنست هەمینگوەی سیامەند هادی ڕەووف بێگەرد ئەرسەلان چەلەبی سەدیق سەعید ڕواندزی دابان عەتار بەختیار حەمەسوور تێکۆشەر خالید ئەیووب عوسمان حەمە مەنتك گابریێل گارسیا ماركیز عەباس مەعرووفی حسێن عارف


زیاتر لە 281 ھەزار دۆلار بۆ کڕینی محاویلەی کارەبای سلێمانی تەرخان دەکرێت\nبەو بڕە 32 محاویلە و پێداویستییە ھاوپێچەکانی دابین ده‌كات\nبڕی 281 ھەزارو 978 دۆلار لەلایەن رێکخراوی (یوئێن دی پی)یەوە بۆ کڕینی محاویلەی کارەبا لە پارێزگای سلێمانی تەرخانکراوە، کە بەو بڕە پارەیە 32 محاویلە و پێداویستییە ھاوپێچەکانی دابین دەکرێت.\nبڕی زیاتر لە 281 هەزار دۆلاری ئەمەریكایی لە لایەن رێكخراوی "یوئێن دی پی"یەوە بۆ كڕینی محاویلەی كارەبای ماڵان لە پارێزگای سلێمانی تەرخان كراوە، ئەوەش دوا بەدوای ئەوەی كە لە ساڵی پارەوە ژمارەیەك محاویلە لە كار كەوتوون و كێشەی بۆ پارێزگاكە دروست كردووە.\nسکرتێری رۆژنامەوانی پارێزگاری سلێمانی رایگەیاند: بڕی 281 ھەزارو 978 دۆلار لەلایەن رێکخراوی (یوئێن دی پی)یەوە بۆ کڕینی محاویلەی کارەبا لە پارێزگای سلێمانی تەرخانکراوە، کە بەو بڕە پارەیە 32 محاویلە و پێداویستییە ھاوپێچەکانی دابین دەکرێت.\nباس لەوەشکراوە: پرۆسەکە قۆناغەکانی تەندەرین و ئیحالەکردنی بۆ کۆمپانیای جێبەجێکار تێپەڕاندووە و لە رۆژی 1/12/2017ەوە، کۆمپانیاکە بۆ دابینکردنی محەویلەکان دەستبەکاردەبێت و بەڕێوەبەرایەتی گشتی کارەبای سلێمانیش، سەرپەرشتی دەکات.\nسکرتێری رۆژنامەوانی پارێزگاری سلێمانی ئاماژەی بەوەشدا: رێکخراوی (یوئێن دی پی) بڕی 167 ھەزارو 813 دۆلاری تەرخانکردوە بۆ ھەڵکەندنی یەک بیری قوڵ بۆ کەمپی ئاوارەکانی ناحیەی سورداش و دروستکردنی ژوری پەمپ و راکێشانی بۆڕٍی بۆ بیرەکەو دانانی روناکی بۆ رێڕەوو شەقامی ناوەوەو دەوروبەری کەمپ و گەیاندنی کارەبا بۆ 200 خێمەی ئاوارەکان.\nبەڤیدیۆ: بڕێکی زۆر خواردن و خواردنەوەی بەسەرچوو له‌ناوبردرا\nتوركیا باجى گومركى له‌سه‌ر چه‌ند كاڵایه‌كى هاورده‌كراوى ئه‌مریكى زیاد كرد


خۆ تێناگەهینن – ARTICLE رۆژ\nهوین نەزێرن و خەلک زیڤە، ئەڤ دیتنا بلند ئەوا هوین خۆ پێ دبینن و خەلکى نزم پێ دبینن ژبیربکەن. چونکو دیتنەکا ل ئاست نینە. هەر لایەنەک بیت دێ بێژیت، ئەگەر ئەم نەباین نوکە هەرێما کوردستانێ و کورد نەبوون. دەمێ کەسێن ئازاد و بێ لایەن بێژن دیتنا مە بۆ هەرێما کوردستانێ جێوازە لگەل دیتنا هەوە، هوین دێ بێژنە وان جاش یان کەڤنە بەعسى یان تیرۆرست یان هەر تشتەکێ نەباش و هوین تنێ دباشن. نزانم ئەو لایەن بۆچى خۆ د دانن خودان ئاقل و روشەنبیر و تێگەهشى کو هزر دکەن ئەو کەسێن دگەل وان نەبن بێ ئاقلن و تێناگەهن و نە هەژى وێ چەندێنە مافێ دەربڕینێ هەبیت. باوەربکە هەر هەوە دەستێن خۆ یێن کرینە د دەستێن ئیرانێ و تورکى و سعودیێدا و خەلکى ب جاشاتى ددەنە نیاسین. نێ هەر وى خەلکى ل ساڵا (1991) سەرهلدان ل سەر رژێما بەعس کریە و دگەل هەبوونا هێزێن ئەمریکى ل عیراقێ ئەڤڕۆ هوین برینە سەر حوکمى ژبۆ پاشەرۆژەکا گەش. ب مخابنیڤە بەروڤاژى وێ چەندێ دروست بوو.\nد مێژوویا عیراقێدا کوردستان بێ هێزو و قەردار نەبوویە. لێ ڵاوازیا هەوە د حکوومەتێدا و ل سەر دەستێن هەوە کوردستان نیزیکێ (30) ملیار دۆلاران قەردار بوویە و سەدەم و نیشانێن وێ قەردایێ دیار نینن و بوویە سەدەمێ تێکدانا ژیارا خەلکى! سەرەراى ڤێ چەندێ هوین خەلکى ب نەزانین د دەنە نیاسین دەمێ داخازا شایستەیێن خۆ دکەت و هوین زانانە؟ ژ سەدەمێ هەوە خەلک یێ د رەڤیت بەرڤ وەڵاتێن بیانى دچیت. چونکو هوین وان بێ ئاست و بوها د دانن. دڤێت هەموو لایەنێن حوکمدار تێبگەهن، کوردستان یا هەوە ب تنێ نینە هوین حوکمى ل سەر بکاردئینن و تنێ خەلک یێ تێدا دژیت. ئەو دەمێ حکوومەت هزرا باش بۆ خەلکى بکەت وى دەمى ئازادیە. لێ بەروڤاژى ڤێ چەندێ دکتاتۆریەتە. هەروەسا دڤێت خەلک ژى نەهێتە خاپاندن ب درۆشمێن نەتەوەیى یێن وان لایەنان. چونکو ئەو لایەن دگەل هەڤدوو ب درۆشمەکى د ئاخڤن و دگەل خەلکى ب درۆشمەکێ دیتر. ئەڤجا بزانن ئەڤ خەلکە بناغەیا حوکمێ هەوەیە و ئەگەر ئەڤ بناغەیە نەما واتە هوین نامینن.\nگووتار یاهاتیە خواندن: 898


قەڵای خــــــــــێزان | فه‌رمان خه‌رابه‌یی\nنــــــــاوی كتێب: قەڵای خــــــــــێزان .\nنووسەری كتێب: فەرمان خـــەرابەيي .\nبابــــه‌تی كتێب: كۆمــــــــــــەڵایەتی .\nچاپخـــــــــــــانە: ( طـــــــــــــــهران ) .\nسـاڵی چـــــاپ: ســــاڵی ( 2018 ) .\nژمـــاره‌ي لاپه‌ره: ( 119 ) لاپــــــــه‌ره .\nقەبــارەي كتێب: قه‌بــــاره (14×21) .\nجــــــۆري بەرگ: كاغـــــــــــــــــــــەز .\nنۆبەی چـــــــاپ: چاپي يەكـــــــــەم .\nژمـــــاره‌ی تیراز: (1000) دانــــــــــه .\nخێزان وەك قەڵایەك وایە كە تۆ لەگەڵ هاوسەر و منداڵەكانت لە ناو ئەو قەڵایەدا دەژیت، لە دەرەوەی ئەو قەڵایەكە كە سانێك هەن خۆشیان بەو قەڵایەی تۆ نایەت بۆیە دەیانەوێت بێنە ناو قەڵاكەتەوە و وێرانی بكەن، تۆ دەبێت وریا بیت نەهێڵیت كەس قەڵاكەت لێ ویران بكات..\nخێزانی بەختەوەر ئەوە نیە كە هیچ كێشەی نەبێت، بەڵكو خێزانی بەختەوەر ئەوەیە كە بزانن چۆن كێشەكانیان بچوك بكەنەوە و چارەسەری بكەن و نەهێلن گەورە بێت.. بۆیە من لەم نامیلكەیەدا باسی هەڵسوكەوتی جوانی پێغەمبەری خوا ﷺ دەكەم كە هەڵسوكەوتی لەو پەڕی جوانی و نەرم و نیانی بووە لەگەڵ دەوورووبەری..\nدواتر باسی 10 ڕێگاچارەم كردووە كە پێغەمبەری خوا ﷺ لە كاتی كێشە و گرفتەكان بەكاری هێناوە.. دواتر باسی چەند مافێكی پیاوم كردووە لەسەر ژن و چەند مافێكی ژنیش لەسەر پیاو.. بە ئومێدی ئەوەی سوودی هەبێت بۆ هەموو لایەك.\n10/07/2018 01:44:00 ص


کوردستانی رۆژهەڵات لە ٣ مانگدا/ کوژران و برینداربوونی ٦٨ هاووڵاتیی کورد بە تەقەی راستەوخۆی و تەقینەوەی مین\n22:16 - 4 پووشپەڕ 2715\nکوردستان میدیا: دۆخی مافی مرۆڤ لە کوردستانی ژێردەسەڵاتی رێژیمی ئیسلامیی ئیران هەروا بەرەو خراپتربوون دەڕوات و لە ماوەی ٣ مانگی سەرەتای ئەمساڵدا، ٦٨ هاووڵاتیی کورد بە تەقەی راستەوخۆی هێزەکانی رێژیم و تەقینەوەی مین کوژراو و بریندار بوون.\nبەپێی راپۆرتی ماڵپەڕی کوردستان میدیا و بە پشت‌بەستن بە ئامارە بڵاوکراوەکانی ئاژانسی هەواڵدەریی کوردپا، ١٧ هاووڵاتیی کورد لە ئاکامی تەقەی راستەوخۆی هێزەکانی رێژیمی ئێران و تەقینەوەی مینە چێندراوەکانی سەردەمی شەڕی ئێران و عێڕاق کوژراو و هەروها ٥١ هاووڵاتیی دیکەش بەو هۆیانەوە لە ماوەی سێ مانگی یەکەمی ساڵی ١٣٩٤ی هەتاویدا بریندار بوون.\nکوژران و برینداربوونی ٦٨ هاووڵاتیی کورد لە ماوەی بەهاری ئەمساڵدا لە حاڵێکدایە کە لە ماوەی وێکچووی ساڵی رابردوودا، ٤٣ هاووڵاتیی کورد بە تەقەی راستەوخۆی هێزەکانی رێژیم و تەقینەوەی مین کوژراو و بریندار ببوون.\nبەپێی ئەم راپۆرتە، لە ماوەی ٣ مانگی سەرەتای ئەمساڵدا، ١٣ کۆڵبەر بە هۆی تەقەی راستەوخۆی هێزەکانی رێژیم لە سنوورەکانی کوردستان کوژراو و بریندار بوون کە لەو هەژمارەدا ٨ کەس کوژراو و ٥ کەسی دیکەش بریندار بوون.\nئامارەکان باس لەوە دەکەن کە ماوەی ٣ مانگی بەهاری ساڵی رابردوودا هێزە نیزامییەکانی رێژیمی ئیسلامی بە تەقەی راستەوخۆ لە کۆڵبەرانی کورد لە سنوورەکانی کوردستان، ٨ کۆڵبەریان کوشتبوو و هەروەها ٣ کۆڵبەری دیکەش بەو هۆیەوە بریندار ببوون.\nلەو پێوەندیەدا، تەقەی راستەوخۆی هێزەکانی رێژیم لە هاوڵاتیانی مەدەنیی کورد لە رێگەوبان و ناو شارەکانی کوردستان لە ٣ مانگی یەکەمی ئەمساڵدا کوژراو و بریندار بوونی ٤٣ هاووڵاتیی کوردی لێ کەوتووەتەوە کە لەو هەژمارەدا ٥ کەسیان گیانیان لە دەست داوە.\nئاماری کوژراو و بریندارکرانی هاووڵاتیانی کورد لەلایەن هێزە نیزامیەکانی رێژیمەوە بە تەقەی راستەوخۆ لە بەهاری ئەمساڵدا بە نیسبەت بەهاری ساڵی رابردوو کە ١٢ کەس بەو هۆیەوە ببوونە قوربانی، بەرزبوونەوەی ٢٥٨%ی نیشان دەدات.\nراپۆرتی ئاماری ــ شیکاریی ئاژانسی کوردپا هەروەها باس لە کوژرانی ٤ هاووڵاتی و برینداربوونی ٨ هاووڵاتیی دیکەی کورد بە هۆی تەقینەوەی مینە چێندراوەکان لە ماوی ٣ مانگی بەهاری ئەمساڵدا دەکات.\nلە بەهاری ساڵی١٣٩٣ی هەتاویدا، ٢٠ هاووڵاتیی کورد بە هۆی تەقینەوەی مین کوژراو و بریندار بوون کە ٤ کەسیان کوژراو و ١٦ کەسی دیکەش بریندار ببوون.\nبەپێی زانیارییەكان ٦ میلیۆن هێكتار لە خاكی ئێران بە مین چێندراوە و بەپێی دوایین ئامارەكان سەرجەم ١٦ میلیۆن مین لە سەرتاسەری ئێراندا بوونی هەیە و چوار پارێزگای ئیلام، كرماشان، كوردستان و ئورمیە بەهۆی روانینی ئەمنیەتی و سنووریی‌بوون زیاترین رێژەی مینی چێندراویان هەیە.\nرێژیمی ئیسلامیی ئێران هەتا ئێستا پەیماننامەی ئۆتاڤا، کە تایبەت بە قەدەغەکردنی بەکارهێنان، کڕین و فرۆشتنی مینی دژە نەفەرە، واژۆ نەکردووە و بۆ هەڵگرتنەوەی ١٦ بۆ ٣٠ ملوین مین لە ناوچە سنوورییەکانی کوردستان، کرماشان، ئیلام و ئورمیە و خوزستان، هیچ هەوڵێکی نەداوە.\nرێژیمی ئێران سەرەڕای ئەویکە، کەمترین هەوڵی بۆ هەڵگرتنەوەی مینە چێندراوەکانی سەر سنوور داوە، بەبیانووی رێگری لە قاچاخ، رۆژانە لە ناوچە سنوورییەکان مین دەچێنێت و کۆڵبەران و هاووڵاتییانی مەدەنی دەبنە قوربانی.


ئیسرائیل لە ١٩٤٨ەوە بەردەوام یاسا نێودەوڵەتیەکانی پێشێل کردووە - Mehr News Agency\n8 avrêlê 2019 - 22:47\nNews Code 25926\nئیسرائیل لە ١٩٤٨ەوە بەردەوام یاسا نێودەوڵەتیەکانی پێشێل کردووە\nسەرۆک کۆماری تورکیا لە ڕەخنەیەکی نوێی لە ڕژیمی زایۆنی ڕایگەیاند کە هەموو کرداری ئیسرائیل لە ١٩٤٨ەوە پێشێل کردنی یاساگەلی نێودەوڵەتی و بڕیارنامەکانی ڕێکخراوی نەتەوە یەکگرتووەکانە.\nبە ڕاپۆرتی ئاژانسی هەواڵی مێهر بە گێڕانەوە لە دەیلی سەباح، ڕەجەب تەیب ئەردۆغان سەرۆک کۆماری تورکیا وێرای ڕەخنە لە پلانی هەڵبژاردنەکانی "بنیامین نەتانیاهۆ" سەرۆک وەزیرانی ئیسرائیل سەبارەت بە پەیوەست کردنی کەرانەی رۆژئاوایی ڕایگەیاند: هەر کردارێکی ئیسرائیل لە ١٩٤٨ەوە تا ئێستا ئەنجامی داوە، پێشێل کردنی ئاشکرای یاساگەلی نێودەوڵەتی و بڕیارنامەکانی ڕێکخراوی نەتەوە یەکگرتووەکانە.\nئەردۆغان ڕاشیگەیاند: کەرانەی رۆژئاوایی هی فەلستینییەکانە و ئیسرائیل لە رێگەی نەتانیاهۆوە هەڵمەتی داگیرکەرانەی دیکەی دەست پێکردووە. بەڵام با بزانێ کە تورکیا هەمیشە لە پەنای فەلەستینییەکانە.\nناوبراو لە درێژەدا ئاماژەی بە بژاردنەوەی دەنگەکانی هەڵبژاردنی ئەم دواییەی تورکیا کرد و وتی: ئەرکی سەر شانمانە کە بەرگری لە مافی هاووڵاتیان بکەین. ئەو هەڵبژاردنە گومانی زۆری لە سەوە و ئێمە بە چەندین نمونە تاوانی ڕێکخراوەیی لە هەڵبژاردنەکانم زانیوە.\nهەڵبژاردنە ناوچەییەکان حەوتەی ڕابردوو لە تورکیا بەرێوە چوو کە بە پێی بەراییەکان حزبەکانی ڕکابەری پارتی داد و گەشە لە سارە گرینگەکانی ئەو وڵاتەدا سەرکەوتنی زیاتریان بە دەست هێناوە، بەڵام دەوڵەتی تورکیا بە قبووڵ نەکردنی بەراییەکان، خوازیاری بژاردنەوەی دەنگی هەندێک لە شارەکان و لەوان ئەستەنبۆڵ بووە.


كێن ئه‌و سه‌ركرده عێراقییانه‌ی بۆ شوێنگرتنه‌وه‌ی عادل عه‌بدولمه‌هدی ناویان ده‌هێندرێت؟\n02:11 - 03/12/2019\nكێن ئه‌و سه‌ركرده عێراقییانه‌ی بۆ شوێنگرتنه‌وه‌ی عادل عه‌بدولمه‌هدی ناویان ده‌هێندرێت؟\nسه‌رئه‌نجام په‌رله‌مانی عێراق به‌كۆی ده‌نگ ده‌ستله‌كاركێشانه‌وه‌ی عادل عه‌بدولمه‌هدی له‌پۆستی سه‌رۆك وه‌زیرانی عێراق په‌سه‌ندكرد، كه جگه له عه‌بدولمه‌هدی ته‌واوی كابینه‌كه‌ش ده‌بێت ده‌ستله‌كاركێشانه‌وه‌ی خۆیان پێشكه‌ش به په‌رله‌مان بكه‌ن، له‌كاتێكدا كه سه‌رۆك وه‌زیرانی نوێ بۆ پێكهێنانی كابینه‌كه‌ی ڕاده‌سپێردرێت، ئه‌وه‌ی ئێستا بوه‌ته پرسی گه‌رمی شه‌قامی عێراقی ئه‌وه‌یه، له‌نێو وڵاتێك كه حزب چوه‌ته سه‌رجه‌م جومگه‌كانییه‌وه، كێ ده‌بێته شوێنگره‌وه‌ی عادل عه‌بدولمه‌هدی كه سه‌ر به هیچ لایه‌نێكی سیاسی نه‌بوو؟\nئێستا وه‌ك ده‌گوترێت بۆرسه‌ی ناوی شوێنگره‌وه‌ی عادل عه‌بدولمه‌هدی گه‌رمه، دیارترین كه‌س كه پاش ده‌ستله‌كاركێشانه‌وه سه‌رۆك وه‌زیرانی عێراق ناوی دێت فایه‌ق زێدان، سه‌رۆكی دادگای فیدراڵی عێراقه، هه‌رچه‌نده ناوبراو ئه‌و بابه‌ته ڕه‌تده‌كاته‌وه.\nزێدان سه‌رۆكی باڵاترین ده‌سه‌ڵاتی دادوه‌ریی عێراقه، به‌ڵام ئه‌وه‌ی بۆ ناوبراو بوه‌ته كێشه ئه‌وه‌یه كه فایه‌ق زێدان سوننه‌یه، چونكه ده‌بێت سه‌رۆك وه‌زیران سه‌ر به پێكهاته‌ی شیعه بێت.\nیه‌كێكی دیكه له‌و كه‌سانه‌ی ناوی بۆ شوێنگرتنه‌وه‌ی عه‌بدولمه‌هدی دێت بریتییه له قوسه‌ی سوهه‌یل، وه‌زیری خوێندنی باڵا كه پێشتر له‌سه‌ر حزبی ده‌عوه به‌سه‌رۆكایه‌تی نوری مالكی هه‌ژمارده‌كرا، به‌ڵام ئه‌وه ماوه‌ی دوو ساڵه سه‌ر به ڕه‌وتی سه‌دره به سه‌رۆكایه‌تی موقته‌دا سه‌در، خاڵی به‌هێزی قوسه‌ی بریتییه له‌وه‌ی سه‌ر به حزبه‌كه‌ی موقته‌دا سه‌دره، به‌ڵام كێشه‌ی ئه‌و كاندیده ئه‌وه‌یه ئه‌مجاره ڕه‌وتی سه‌در ده‌یه‌وێت له بنه‌ڕه‌ته‌وه په‌یوه‌ندی به دیاریكردنی سه‌رۆك وه‌زیرانی نوێی عێراقه‌وه نه‌بێت.\nهه‌رچه‌نده به‌شێكی زۆر له‌سه‌ركرده سیاسییه‌كانی عێراق ناكۆكن له‌سه‌ر ناوه‌كه‌ی و به‌پێوه‌ره‌كه‌ی عه‌لی سیستانی، مه‌رجه‌عی باڵای شیعه‌كانی عێراق ئه‌و كه‌سێكی تاقیكراوه‌یه و نابێت جارێكی دیكه تاقیبكرێته‌وه، به‌ڵام حه‌یده‌ر عه‌بادی سه‌رۆك وه‌زیرانی پێشووی عێراق یه‌كێكی دیكه‌یه له‌به‌ربژێره‌كان بۆ پۆستی سه‌رۆك وه‌زیرانی نوێی عێراق.\nخاڵی به‌هێزی عه‌بادی بریتییه له‌و نزیكبوونه‌وه‌یه‌ی ئێستا له‌گه‌ڵ موقته‌دا سه‌در هه‌یه‌تی، هه‌روه‌ها ئه‌و سه‌ركه‌وتنه‌ی له‌سه‌رده‌می ئه‌ودا به‌سه‌ر داعش به‌ده‌ستهات، خاڵه لاوازه‌كه‌یشی بریتییه له‌وه‌ی كورد به ته‌واوی گه‌یشتنه‌وه‌ی عه‌بادی به ده‌سه‌ڵات ڕه‌تده‌كاته‌وه.\nعه‌بدولوه‌هاب ساعدی، فه‌رمانده‌ی پێشووی ده‌زگای دژه تیرۆری عێراق، كه ئێستا خاوه‌ن جه‌ماوه‌رێكی به‌رفراوانه له عێراق و به‌شێك له لایه‌نگره‌كانی ساعدی ئه‌وانه‌بوون كه دژی عه‌بدولمه‌هدی خۆپیشاندانیان ئه‌نجامدا، ئێستا ناوی وه‌ك شوێنگره‌وه‌ی عه‌بدولمه‌هدی دێت.\nخاڵی به‌هێزی ساعدی جه‌ماوه‌ریبوونه‌كه‌یه‌تی، خاڵه لاوازه‌كه‌یشی نه‌بوونی ئه‌زموونی سیاسییه له گۆڕه‌پانی سیاسی عێراق، چونكه ئه‌و ته‌نیا فه‌رمانده‌یه‌كی لێوه‌شاوه بووه.\nكه‌سه نزیكه‌كانی موقته‌دا سه‌در پێشنیازی ئه‌وه‌یانكردووه، كه ناوی ژماره‌یه‌ك كاندید بۆ پۆستی سه‌رۆك وه‌زیرانی عێراق له‌نێو خۆپیشانده‌رانی گۆڕه‌پانی ته‌حریر بخرێته ڕاپرسییه‌وه.\nژماره‌یه‌ك كه‌سایه‌تی سیاسی دیكه‌ی عێراق ئێستا ناویان بۆ وه‌رگرتنی باڵاترین ده‌سه‌ڵاتی جێبه‌جێكردن له عێراق دێت و ناوه‌كانیش به‌مشێوه‌یه‌ن:\nمحه‌مه‌د سودانی ئه‌ندامی هاوپه‌یمانی ده‌وڵه‌تی یاسا، عه‌بدولحسێن عه‌تبان وه‌زیری پێشووی گه‌نجان، عه‌دنان زه‌رفی سه‌رۆكی هاوپه‌یمانی نه‌سر به‌سه‌رۆكایه‌تی حه‌یده‌ر عه‌بادی و كۆتا ناویش عیزه‌ت شابه‌نده‌ر، كه‌سایه‌تی سیاسی سه‌ربه‌خۆی عێراق.\nخۆپیشانده‌رانی عێراق جه‌ختده‌كه‌نه‌وه له‌وه‌ی، سه‌رۆك وه‌زیرانی داهاتووی عێراق ده‌بێت كه‌سێك بێت له‌دوای ساڵی 2003وه به‌شداری هیچ جومگه‌یه‌كی ده‌سه‌ڵاتی له‌عێراق نه‌كردبێت و كه‌سێكی سه‌ربه‌خۆ بێت، به‌ڵام پرسیاره‌كه ئه‌وه‌یه به‌بێ پاڵپشتی حزبه‌كان هیچ كه‌سێكی سه‌ربه‌خۆ ده‌توانێت له‌و پۆسته به‌رده‌وام بێت؟ له‌كاتێكدا عادل عه‌بدولمه‌هدی كه‌سایه‌تییه‌كی سه‌ربه‌خۆ بو و سه‌ربه‌هیچ لایه‌نێكی سیاسی عێراق نه‌بوو به‌ڵام سه‌رئه‌نجام به‌فشاری لایه‌نه سیاسییه‌كانی عێراق ده‌ستله‌كاركێشانه‌وه‌ی پێشكه‌شكرد.\nئێستا هه‌ردوو جه‌مسه‌ره به‌هێزه‌كه‌ی شیعه‌كان كه هاوپه‌یمانی سائیروون و هاوپه‌یمانی فه‌تح-ە، دوو تێڕوانینی جیاوازیان بۆ دیاریكردنی سه‌رۆك وه‌زیرانی نوێی عێراق هه‌یه، یه‌كه‌میان داواده‌كات سه‌رۆك وه‌زیران ڕاسته‌وخۆ له‌نێو خه‌ڵكه‌وه هه‌ڵبژێردرێت، به‌ڵام له‌ده‌ستوری عێراقدا بڕگه‌یه‌كی له‌و شێوه‌یه نه‌هاتووه و پێویست به هه‌مواری ده‌ستوور ده‌كات بۆ ئه‌و بابه‌ته.\nهه‌رچی جه‌مسه‌ری دووه‌مه كه هاوپه‌یمانی فه‌تح-ە ژماره‌یه‌ك مه‌رجی بۆ سه‌رۆك وه‌زیرانی داهاتوو هه‌یه كه دیارترینیان بریتییه له‌وه‌ی "بڕوای به یه‌كپارچه‌یی عێراق هه‌بێت و سه‌روه‌ریی وڵات نه‌خاته مه‌ترسییه‌وه، هه‌روه‌ها له‌گه‌ڵ هێزه ئه‌منییه‌كان هه‌ماهه‌نگ بێت له‌نێویدا حه‌شدی شه‌عبی، كه‌سێكی په‌سه‌ندكراو بێت له‌لایه‌ن مه‌رجه‌عیه‌ت و گه‌لی عێراق" كۆتا مه‌رجی هاوپه‌یمانی فه‌تح بنه‌ڕه‌تی كێشه‌كه‌یه چونكه مه‌رجه‌عیه‌ت هه‌رگیز به‌ئاشكرا پاڵپشتی كاندیدی پۆستی سه‌رۆك وه‌زیرانی عێراق ناكات.


ترس‌و لەرزی ستەمکاریی لەدەنگی ناڕازیی!\nکاتێک حەجاجی کوڕی یوسفی سەقەفی کۆشکە گەورەو گرانبەهاکەی تەواوکرد کە دەکەوتە شاری واست لەعێراق، خەڵکی بانگهێشت کرد تا بیبینن‌و دوعای پایەداری‌و بەردەوامیی دەسەڵاتەکەی بۆ بکەن.\nشێخ حەسەنی بەسری کە یەکێک بوو لە زانا گەورەو ناودارو حەقبێژەکانی ئەو سەردەمەو زۆر دژی ستەمکاریی حەجاج بو، نەیویست ئەم دەرفەتە لەدەست بدات‌و قسەی حەق دژ بەحەجاج بکات‌و خەڵک ئاگادار بکاتەوە.\nوتەیەکی بەناوبانگی هەیە کە لەو کۆبونەوەیەدا بۆ خەڵکی ئامادەبوی ناو کۆشکەکەی حەجاج دەیکات‌و دەفەرموێ "خۆزگە حەجاج دەیزانی ئەوەی لەئاسمانە ڕقیان لێیەتی‌و ئەوەی لەسەر زەوییە مەرایی بۆ دەکەن لەترسا !".\nدەسەڵاتی خێڵەکی سعودییە کە بۆ زانا خواناس‌و حەقبێژو خەڵکەکەی خۆی بۆتە شێرو بۆ ئەمریکاو ئیسرائیل بۆتە ڕێوی، بەبڕیاری لەسێدارەدانی سیان لەبانگخوازە حەقبێژەکانی وڵاتەکەی، هەمان وێنەی دەسەڵاتی حەجاج بگرە خراپترو خەتارناکتریش، دوبارە دەکاتەوە.\nتاوانی ئەم سێ بانگخوازە و هاوشێوەکانیان کە بە ده‌یه‌ها کەس دەبن و ساڵانێکە لە زینداندان، وتنی وتەی حەق و ڕاستیی و وەستاتەوەیە دژی ستەم و چەوساندنەوە و بەکارهێنانی ئاینی ئیسلامە بۆ گەوجاندنی کۆمەڵگە و خزمەتکردنی بەرژەوەندییە ناشەرعییەکانی بنەماڵەی دەسەڵاتداری ئەو وڵاتە، پێچەوانەی ئەو زۆرینە ساختەیەی زانایانی ئاینی لە ڕەوتی سەلەفی، کە لە ترس و لە برسا، بێدەنگییان هەڵبژاردووە و هه‌ندێ جاریش بە فەتوای نابەجێ و ناشەرعی، بوونەتە بەشێک لەو ستەمکارییە !\nئەرشیف و مێژووی هەموو دەسەڵاتدارە ستەمکارەکان پێماندەڵێن، هەموو ئەوانەی هەڕەشەیان کردووە و بژاردەی زەبری هێز و لەناوبردن و کوشتن و سەرکوتکردنیان بەکارهێناوە، ئەوانە بوون کە لە لوتکەی هێز و دەسەڵاتی پارە و عەسکەردا بوون، ئەوانەشی ڕووبەڕووی پاکتاوی ئەو ستەمکارییە بونەتەوە، ئەوانە بوون کە لە چینە لاواز و بێدەسەڵاتەکانی کۆمەڵگەدا بوون و هەموو هێز و دەسەڵاتیان بریتیی بووە لە وتەی حەق و وشەی ( نـــــا ) !\nبەڵام لە ئەنجامدا خەڵکە لاواز و بێدەسەڵاتەکە سەرکەوتون و دەسەڵاتدارە ستەمکار و پشت ئەستورەکەش تەفر و تونا بووە و لە تەمەنی کورتی خۆشماندا دەیان نمونەی بەرجەستەمان:بینیووە و شاهێدی نەمانی چەندین ڕژێمی ئاوا بووین .\nخۆزگە دەسەڵاتدارە ستەمکارەکان دەیانزانی ئەوانەی لەئاسمانن (خواو فریشتەکانی) ڕقیان لێیانەو ئەوانەشی لەسەر زەوین (زۆرینەی کۆمەڵگە) مەرایی‌و ماستاویان بۆ دەکەن (یان لەترسا یان لەبرسا).


کؤردی پدیا - B i j a r e\n| 💳 کمک های مالیبه ما کمک كورديپيديا بهتر ساخت. حتی کمک های مالی کوچک می تواند متفاوت باشد. ما نیاز به کمک مالی خود را برای دستیابی به تکنولوژی روز و سریع تر برای خدمات ما، برای ایجاد و ترویج سازمان كورديپيديا و استخدام کارکنان اختصاص داده شده به افزایش و بهبود محتوا، طر | 📕 کتاووخانه کەڵنگتەرین کتاووخانه دیجیتال کؤردی - (10,536) کتاوو | | |\n📊 شؤمارە مەقاڵەل 366,586 | شؤمارە عەسگەل 56,280 | کتاووەل 10,536 | فایل های مرتبط 36,320 | 📼 Video 161 | 🗄 بنچەکەل(سەرکەنی=سرچشمە) 12,968 |\n📕 B i j a r e | 🏷 ڕزگ(دەسە): کتاووخانە | زبان مقاله: 🏳 Kurmancî - Kurdîy Bakûr\n🔗 دانلود کتاب: B i j a r e\n📥 تعداد دانلود: 446 بار\n➕ اێ ڕکؤردە إژ لآ Apr 23 2017 2:34PM أڕا(مانو بەرزنجی)\n✍ اێ بەخشە گل دؤمائن(آخرین گل) إژ لآ(مانو بەرزنجی): أڕاApr 23 2017 2:35PM نووآ بی(بروز بی)\n👁 اێ بەخشە 1,031 گل سئرکریائە(دێینە)\n📷 پەروەندە عەسگ 1.0.1 23 KB Apr 23 2017 2:38PM مانو بەرزنجی\n📕 فایل pdf 1.0.1 3 MB 498 Apr 23 2017 2:37PM مانو بەرزنجی\n⚔ تاریخ 1,042


فیستیڤاڵی نێو ده‌وڵه‌تی شانۆ له هه‌ولێر له نێوان دروشم و ئامانج دا – Dengekan\nbyHaider Abdulrahman\tNovember 21, 2018\tGeneral, Literature, Theatre\nزۆر جاران له ساڵانی رابووردوودا دروشمی گه‌وره‌مان به ناوی فیستیڤاڵی نێو ده‌وڵه‌تی شانۆ به‌رز كردۆته‌وه، له پێناو رێكلام و خۆهه‌ڵكێشان، كه‌چی له ناوه‌رۆكدا تواناو ده‌سه‌ڵاتی هه‌ڵگرتنی ئه‌و دروشمانه‌مان نه‌بووه، ئیدی نه‌ك هه‌ر ته‌نها دووچاری شكست هاتن و بێ ئومێدی بووینه، بگره ده‌رفه‌تێكیشمان له ده‌ست داوه كه ئێمه زۆر بۆی به په‌رۆش بووین\nكێشه‌ی گه‌وره‌ی ئێمه له‌وه دایه، ئه‌گه‌ر بمانه‌وێت خزمه‌ت به بزاڤی شانۆیی بكه‌ین و به جدی هه‌وڵی زیندوو كردنه‌وه‌ی شانۆ بده‌ین له‌و شاره‌دا، پێویسته نه‌خشه‌و پلانێكی ئه‌وتۆمان هه‌بێت بمانگه‌یه‌نێته رێگه چاره‌ی گونجاو بۆ گۆڕانكاری و هه‌نگاو نان بۆ بونیاتنانی شانۆیه‌كی جاد، واز له دروشم و خۆ هه‌َلخه‌ڵه‌تاندنی خۆمان بێنین و به‌رژه‌وه‌ندییه تایبه‌ت و لاوه‌كییه‌كان به‌لاوه بنێین و بیر له به‌رژوه‌ندییه باڵاكانی شانۆی كوردی بكه‌ینه‌وه .\nهه‌موو كه‌س ئه‌و راستییه ده‌زانێت كه ده‌سه‌ڵاتی ئێمه بۆ شانۆ له‌و شاره‌دا ده‌سه‌ڵاتێكی دیاری كراوه ، ئێمه جگه له فیستییڤاڵێكی مۆنۆدرامای شكست خواردوو نه‌بێت له ساڵانی رابووردوو هیچمان بۆ شانۆ پێ نه‌كراوه، ته‌نانه‌ت نه‌مان توانییووه ساڵێ جارێك نمایشێكی شانۆیی پێشكه‌ش بكه‌ین، نه‌مانتوانیووه وۆرك شۆپێك ئه‌نجام بده‌ین، كۆرشێك، سیمینارێك بۆ شانۆ ئه‌نجام بده‌ین، ئیدی چۆن ده‌توانین فیستیڤاڵی نێو ده‌وڵه‌تی بۆ شانۆ ئه‌نجام بده‌ین ؟!\nبه‌ڵێ ئێمه ده‌توانین به‌پینه‌و په‌ڕۆ شتێكی كاتی بۆ میدیا بكه‌ین، به‌ڵام ناتوانین واقیعی شانۆ له‌و شاره‌دا به‌و شێوه‌یه بگۆڕین، ئێمه پێویستیمان به‌و خه‌مخۆرانه‌ی شانۆ هه‌یه، كه ئاینده‌ی شانۆیان به‌لاوه گرنگتره له هه‌موو شتێكی تر، پێویستیمان به گۆڕینی خوێنی شانۆو ئه‌وانه هه‌یه كه ئامانجه پیرۆزه‌كان ده‌خه‌نه سه‌رووی هه‌موو شتێكه‌وه، ئیدی له بری ئه‌وه‌ی بیر له ئه‌نجامدانی فیستیڤاڵی به‌ناو نێو ده‌وڵه‌تی بكه‌ینه‌وه، با بیر له فیستیڤاڵێكی نێو نه‌ته‌وه‌یی بكه‌ینه‌وه، بۆ ئه‌وه‌ی بینه‌ری ئێمه ئاشنا به شانۆی كوردی بێت له دیار به‌كرو له مه‌ریوان و سنه‌و قامشلو، به‌راوردێك له نێو ئاستی شانۆ بكات له‌و پارچانه‌ی كوردستان، نامۆ نه‌بێت به شانۆی نه‌ته‌وه‌كه‌ی خۆی ،له هه‌مان كاتیشدا ئاراسته‌یه‌ك دروست بكه‌ین به‌ره‌و دروست بوونی شانۆیه‌كی نه‌ته‌وه‌یی، كه ئێمه له‌و ساته‌دا له هه‌موو كاتێك زێتر پێویستیمان به نزیك بوونه‌وه‌ی یه‌كتر هه‌یه، شانۆ بكه‌ین به فاكته‌رێكی سیاسی و په‌یامێكی نێو نه‌ته‌وه‌یی یه‌كگرتوو، شانۆ له‌و جۆره فیستیڤاڵه‌دا گوتاری به هێزی خۆی ده‌بێت، كه به‌هێزتر بێت له هه‌ر كارتێكی دیكه‌ی سیاسی نێو نه‌ته‌وه‌یی ..\nئێمه تا له گۆشه نیگا ته‌سكه‌كانه‌وه، بڕوانینه شانۆ، هه‌میشه شانۆ بچووك ده‌كه‌ینه‌وه‌و له وه‌زیفه راسته‌قینه‌كانی دایده‌چۆڕێنین، وا تێ ده‌گه‌م سه‌رده‌می داچۆڕاندن و بێ نرخ كردن و موزایه‌ده كردنیش به شانۆ كاتی به سه‌ر چووه،به‌سه ئیدی با ئه‌و شاره دێرینه گه‌وره‌یه، چیدیكه خامۆش و وێڕان نه‌كه‌ین له شانۆ، چیدیكه ئه‌و جه‌ماوه‌ره تینووه‌ی شانۆ كه ساڵانێك بوو ده‌رگاو په‌نجه‌ره‌ی شانۆكانیان ده‌شكاند بۆ بینینی نمایشێك دڵ ساردو بێ هیوایان نه‌كه‌ین .\nوا نیشان مه‌ده‌ن ئه‌و شاره ده‌سه‌ڵاتی شانۆی نیه، خه‌مخۆری كه‌مه، نه‌خێر، بڕۆن متمانه به‌وانه ببه‌خشنه‌وه كه له داخی بێ شانۆیی و دابڕان له ئه‌شقی شانۆییان، شاریان به جێ هێشت، ئه‌و لاوانه بگه‌ڕێننه‌وه سه‌ر ته‌خته‌ی شانۆ كه پشتییان له شانۆ كردوو، روویان له كه‌ناڵی دیكه كرد، بۆشاییه‌كانی ژیانیانی پێ پڕكه‌نه‌وه\nكێشه‌ی ئێمه لای هه‌ندێ، نه‌بوونی كادیری شانۆیی نیه، به‌قه‌د ئه‌وه‌نده‌ی كێشه‌ی گه‌وره بودجه‌یه بۆ شانۆ، بودجه‌یه‌ك كه له بری ئه‌وه‌ی ته‌كانێك به‌و هه‌لو مه‌رجه ته‌نگه‌تاوه‌ی شانۆ بدات و تینوویه‌تی خه‌ڵك له قه‌یرانی شانۆیی بشكێنێ، چه‌ند وزه‌و ده‌سه‌ڵاتێكی نوێ ی شانۆ بێنێته پێشه‌وه، به‌ڵكو زێتر دووچاری بێ هیواییمان ده‌كات، چونكه دڵنیابن كه ئه‌و بودجه‌یه نه‌ما، شانۆش نامێنێ .\nنازانم له چ وڵاتێكی دنیا هه‌یه، شانۆكاران، تیپه شانۆییه‌كان،ده‌سته‌و ئه‌ژنۆ بوه‌ستن و له چاوه‌ڕوانی بودجه دابن ؟ له وڵاتانی دنیا گه‌ڕێ، له‌نێو هه‌مان واقیع و هه‌مان هه‌لو مه‌رجی نیشتمانی خۆماندا، بۆ ده‌بێت شار هه‌بێت له ماوه‌ی سێ مانگدا دوو نمایشی شانۆیی پێشكه‌ش بكات و بیست رۆژ نمایش به‌رده‌وام بێت و به هه‌زاران بینه‌ریش له هه‌موو كوردستان رووی تێ بكه‌ن، بۆ ئه‌وه‌ی له نمایشی ئه‌وان بێبه‌ش نه‌بن، بێ ئه‌وه‌ی بودجه‌شی هه‌بێت ! بۆ ناچن لێیان بپرسن ئه‌رێ چه‌ندتان بودجه له حكومه‌ت وه‌رگرت ؟ هه‌موو ئه‌وانه نیشانه‌ی ئه‌وه‌ن كه ئامانجی راسته‌قینه‌ی ئێمه پێشخستنی شانۆو دروست بوونی بنه‌ماكانی شانۆ و به زیندوو راگرتنی شانۆ نیه، به‌ڵكو شانۆ وه‌ك هه‌ر ده‌زگایێكی دیكه‌ی حكومه‌تی لیَِ هاتووه، وه‌ك شاره‌وانی و تاپۆ …وه‌ك ئه‌وان له چاوه‌ڕوانی هاتنی موچه‌ن، شانۆی ئێمه‌ش چاوه‌ڕوانی هاتنی بودجه‌یه .\nكه ده‌ڵێم با ئێمه بۆ خاتری زیندوو كردنه‌وه‌ی شانۆ واز له دروشمی فیستیڤاڵی نێو ده‌وڵه‌تی بێنین و جه‌خته له‌سه‌ر چاكردنه‌وه‌ی ئه‌و هه‌لو مه‌رجه سه‌قه‌ته‌ی خۆمان بكه‌ینه‌وه، ئه‌وه‌یه ئه‌گه‌ر سبه‌ینێ فیستیڤاڵی نێو ده‌وڵه‌تی ساز كراو، میوانه‌كانتان هێناو له ناو قه‌فه‌زی شانۆی به‌ڕێوه‌به‌رایه‌تی شانۆتان تان په‌ستین، نه‌توانێ له نێو ته‌سكو تریسكی هۆڵ و جه‌نجاڵی بینه‌ران هه‌ناسه بدات، ئه‌وكات ئه‌و میوانه به‌ڕێزه ناڵێ ئه‌رێ ئه‌گه‌ر كاكه ئێوه كه هۆڵێكتان بۆ شانۆ نیه ، چۆن فیستیڤاڵی نێو ده‌وڵه‌تی بۆ شانۆ ساز ده‌كه‌ن ؟\nPrevious نامە … سەلام عومەر\nNext رۆمانی پۆست مۆدێرنە … باهۆز مستەفا